فهرمانيٌك له خوداوه\nپاش ئهوهى ئهو ئايهته پيروٌزه هاته خوارهوه: «و أنْذِر عَشيرتك الاقربين» - واته: ئهى پيٌغهمبهر! هوٌزهكهت و خزمانى نزيكى خوٌت به سزاى خوداى گهوره بترسيٌنهو پيٌيان رابگهيهنهو بوٌ باوهرٍهيٌنان و پهيرٍهوى كردنى خوداو پيٌغهمبهر داوهتيان بكه.\nپهيامبهرى خودا (درودى خوداى لهسهر خوٌى و لهسهر بنهمالٌهى بىٌ) له نيٌوان چل كهس له پياوانى هوٌزهكهى و خزمه نزيكهكانى دانيشتبوو و باسى خوداپهرستى بوٌ دهكردن و ئهوانيش گويٌيان بوٌ فهرمودهكانى راگرتبوو. پيٌغهمبهر (درودى خوداى لهسهر خوٌى و لهسهر بنهمالٌهى بىٌ) پيٌىگوتن: ئهمن بوٌ دوو وشهى سووك لهسهر زمان و قورس و گرانبهها له تهرازوودا بانگتان دهكهم؛ ئهگهر باوهرٍتان پىٌى هيٌنا، ئهوا دهبنه خاوهنى عهرهب و عهجهم و ههموو ميللهتانى تريش دهخزيٌنه ژيٌر سهركردايهتىتانهوهو ههر بهم دوو وشهيهش دهچنه بهههشت و له دوٌزهخيش رزگارتان دهبيٌت.\nئهوانيش ئهوانهن: (شهادة ان لا اله الاَّ اللَّه و اني رسول الله) - واته: (شاهيدى دهدهم جگه له خودا، خودايهكى تر نيهو ئهمنيش (موحهممهد) پهيامبهرى خودامه). جا كىٌ ههيه بوٌ ئهم ئهركه وهلاٌمم بداتهوهو بوٌ سهرخستنى و پىٌههستانى هاوكارم بيٌت... دهبيٌته برام و جيٌگرم و وهزيرم و ههروهها پاش مردنم دهبيٌته ميراتگرم و خهلٌيفهم.\nپهيامبهرى خودا (درودى خودا لهسهر خوٌى و لهسهر بنهمالٌهى بىٌ) به بهردهوامى فهرموودهكهى دووباره دهكردهوه، بهلاٌم هيچ وهلاٌمى گوىٌ لىٌ نهبوو، تهنها لهو كهسه نهبىٌ كه له نيٌوانيان دانيشتبوو، ههرچهند ئهو كاته تهمهنى له ههموو ئامادهبووان بچوكتر بوو، بهلاٌم ههر كه گويٌى له فهرمودهكهى پيٌغهمبهر (درودى خوداى لهسهر خوٌى و لهسهر بنهمالٌهى بىٌ) دهبوو يهكسهر ههلٌدهستايه سهر پىٌ و به ههموو باوهرٍبه خوٌبوونهكهوه دهيگوت: ئهمن ئهى پهيامبهرى خودا بوٌ چهسپاندنى ئهم ئهركه هاوكاريت دهكهم.\nپهيامبهرى خودا (درودى خوداى لهسهر خوٌى و لهسهر بنهمالٌهى بىٌ) فهرمانى پىٌ دهكرد، دانيشه. پاشان پهيامبهر فهرموودهكهى بوٌ ئامادهبووان دووباره دهكردهوه، بهلاٌم جگه لهو لاوه زياتر كهس وهلاٌمى نهدهداوه... ئهى سهروهرم ئهى پهيامبهر! ئايا جگه لهو لاوه چاوهرٍيٌى كهسيٌكى تر دهكهى؟ به خوٌت له ههموو كهس باشترى دهناسى!\nئهى ئهو لاوه نهبوو كه هيٌشتا تهمهنى له شهش سالاٌن تىٌپهرٍ نهببوو له نيٌو براكانى ههلٌتبژارد بوٌ ئهوهى به خيٌوى بكهى و هاوژينت بىٌ؟ له ژيٌر سهرپهرشتى خوٌتا گهوره بووهو خووى به زانستهكانى توٌوهگرتووهو لهباوهشت دهگرت و به دهستى پيروٌزت خوٌراكت دهرخوارد دهدا. بهلٌىٌ ههر تهنها ئهو لاوه بوو ئهيزانى و ئهىديتى كه ههموو سالٌىٌ بوٌ ئهشكهوتى حيرا دهرٍوٌيشتى و كهسيٌكى تر ههستى پىٌ نهدهكردى؟ ئايا بيٌجگه لهو لاوه كهسيٌكى تر ههيه بوٌنى پيٌغهمبهرايهتى توٌى كردبىٌ و لهسهر دهمى منالٌيهوه را نورى وهحى و پهيامى ئيسلامهتى ديتبىٌ؟ زانستى له خوٌتهوه وهرگرتبىٌ، تا رادهيهك روٌژىٌ پاش ئهوهى زرينگهيهكى گوىٌ لىٌ ببوو ليٌت هاته پيٌش و پرسيارى ليٌكردىو گوتى: ئهى پيٌغهمبهرى خودا ئهو زرينگهيه چى بوو؟\nوهلاٌمت دايهوهو فهرموت: ئهى عهلى! ئهوه شهيتانه... له پهرستنى نائوميٌد بووه... ئهى عهلى ئهوهى من گويٌم لىٌ دهبىٌ، توٌش گويٌت لىٌ دهبيٌت و ئهوهى من دهيبينم، توٌش دهيبينى، بهلاٌم توٌ پيٌغهمبهر نى، بهلٌكو وهزيرى...\nئايا جگه لهو زياتر ئهى پهيامبهرى خودا! كهسيٌكى تر ههيه ئهو شيٌوه روحيهى بهسهرتا دا دههات، له كاتى خوا پهرستيت له ئهشكهوتى حيرا، ديتبىٌ و ههتا له ئاكامدا له راستى و رهواى پهيامهكهت هيٌنده دلٌنيا بوو، پيٌويستى نهكرد داواى لىٌ بكهى بوٌ ئيسلامهتى و بهلٌكو به خوٌى باوهرٍى پىٌهيٌناى و موسلٌمان بوو.\nبهلٌىٌ ئهوه عهلى كورٍى ئهبوتاليبه (سلاٌوى لهسهر بىٌ) كه سهردهمى نهفامى نهيتوانيوه هيچى لىٌ بپيٌكىٌ و كارى تىٌ بكات، چونكه ئاگادارى داوهتهكهت و ناوهروٌكى پهيامهكهت بوو، بوٌيه به دلٌنيابوونهوه باوهرٍى پيٌكردى و ههتا گوتى: پهيامبهرى خودا (درودى خوداى لهسهر خوٌى و لهسهر بنهمالٌهى بىٌ) ههزار دهرگاى زانستى فيٌر كردم و له ههر دهرگايهكىيهوه ههزار دهرگاى زانستم بوٌ دهكريٌتهوه...\nكهسيٌكى تر نهبوو بوٌ هاوكارى پهيامبهرى خودا ئامادهبونى خوٌى دهربرٍيٌت، جگه له عهلى. پهيامبهرى خودا (درودى خوداى لهسهر خوٌى و لهسهر بنهمالٌهى بىٌ) رووى كرده عهلى(سلاٌوى لهسهر بىٌ)و فهرموى: دانيشه توٌ برام و جيٌگرم و وهزير و ميراتگرم و ههروهها پاش مردنم خهليفهى منى...\nئينجا پياوهكان ههستانهوهو به گالٌته پيٌكردنهوه به ئهبوتاليبيان دهگوت: ئهوروٌژهت لىٌ پيروٌز بىٌ كه دهچيته سهر دينى برازاكهت. ئهوهتا له ئيٌستاوه كورٍهكهتى كرده مير بهسهرتا....\nئهى ههر عهلى كورٍى ئهبوتاليب (سلاٌوى لهسهر بىٌ) نهبوو، ئهو لاوهى كه خوداى تهعالا ريٌزى لىٌ ناوهو به جوٌريٌك كهسيٌكى تر ئهو ريٌزهى به خوٌوه نهديوه، تهنانهت ههنديٌك له پيٌغهمبهرانيش ئهو ريٌزهيان لىٌنهگيراوه... ئهوهتا خوداى گهوره ميواندارى دايكى فاتيمهى كچى ئهسهد له مالٌى پيروٌزيدا دهكات و بوٌ ئهوهى عهلى له مالٌى پيروٌزى خوادا له دايك ببىٌ و كه له دايكيش بوو، رووجوان و شادو خاويٌن و پاك بوو، هيچ شويٌنهواريٌكى له دايكبوونى لهسهر ديار نهبوو... ئهى ههر دايكى عهلى نهبوو كه هيٌشتا لهسهر دونيا بوو، خوداى تهعالا ميٌوهى بهههشتى دهرخوارد داو بانگى كرد ئهى فاتيمه ناوى لىٌ بنىٌ عهلى... چونكهمن ناوهكهيم له ناوى خوٌم دهرهيٌناوهو به رهوشتى خوٌم پهروهردهم كردووهو له زانسته نهيٌنىيهكانى خوٌمم پىٌ بهخشيوه... كهواته مژده بوٌ ئهو كهسهى عهلى خوٌش دهوىٌ و پهيرٍهوى دهكات و شيٌوهن و دوٌزهخيش بوٌ ئهو كهسهى رقى لىٌيهتى و سهرپيٌچى دهكات.\nگرنگى لهوه دايه كه ههرچى خوداى تهعالا لهبارهى عهلىيهوه ئهنجامى داوه له ساتى له دايك بوونيهوه ههتا ساتى بانگهوازو پهيامهكهت ئهى پهيامبهرى خودا! ههر بوٌ ئهوه بووه كه ببىٌ به وهزيرو خهلٌيفهى توٌ... بوٌ چهسپاندنى پهيامى ئيسلامهتى هاوكارت بىٌ.\nسالٌ يهك له دواى يهك تىٌدهپهرٍين و ههتا روٌژى ديارى كراوى مهبهست هات... بهلاٌم چوٌن روٌژيٌك بوو كهش و ههوا له نيوهروٌى ئهورٍوٌژه دا هيٌنده گهرم بوو، خاك له گهرميان سوور ببووهوه و بن پيٌيانى داخ دهكردو به ههزاران كاروان لهگهلٌ پيٌغهمبهر دا له حهج دهگهرٍانهوهو پيٌستى روويان لهبهر گهرمى ههواى بيابان و تيشكى خوٌر رهش ههلٌگهرٍابوو، پهرٍى ههلٌدهدا. لهوهش زياتر ئهو شته بوو كه له دهروونى ههنديٌكيان دهخولاٌيهوه، چونكه له كاتى جىٌبهجىٌ كردنى ئهركهكانى حهجدا پيٌغهمبهرى خودا (درودى خوداى لهسهر خوٌىو لهسهر بنهمالٌهكهى بىٌ) له وتاريٌكى دا ئاماژهى بوٌ كردبوون، بوٌيه وايان ههست دهكرد كه ئهوه دوايين حهجى پيٌغهمبهر بىٌ لهگهلٌياندا.\nكاروانهكان بهرٍيوه دهرٍوٌيشتن تا گهيشتنه ئهو چوار ريانهى له ويٌوه حاجىيهكان ههر يهكه بوٌ شارى خوٌيان دهگهرٍانهوه كه پيٌى دهگوترىٌ غهديرى خوم... لهوىٌ خهلٌك گويٌيان لىٌ بوو، يهكيٌك بانگيان دهكات و داوايان لىٌ دهكات رابوهستن... ئهوانهى پيٌشهوه ئاورٍيان له دواوه داوه بوٌ ئهوهى بزانن چى قهوماوه، لهو سات و بارودوٌخهدا چى روويداوه؟...\nئا ئهوهتا لهو لاوه چهند كهسيٌك كار دهكهن و خهريكى ئامادهكردنى ههنديٌك چادرن بوٌ ئهوهى له شويٌنى جيا جيادا ههلٌى بدهن...\nههنديٌكيان لهبارهى ئهو راوهستانهوه پرسيار له يهكترى دهكهن و لهوانهيه لهو ساتهدا نهزانن كه پهيامبهرى خودا (درودى خوداى لهسهر خوٌى و لهسهر بنهمالٌهى بىٌ) به ويستى خوٌى نيه ئهو ههموو خهلٌكهى راگرتووه... بهلٌكو ئهوه به فهرمانى خوداى گهورهو شكوٌدارهو جبرائيلى ئهمين بوٌ پيٌغهمبهرى هيٌناوهته خوارهوهو به پيٌغهمبهرى(درودى خوداى لهسهر خوٌى و لهسهر بنهمالٌهى بىٌ) فهرمووه:\n«يا أيها الرسول بلغ ما أنزل اليك من ربك و ان لم تفعل فما بلغت رسالته والله يعصمك من الناس» - واته: ئهى پيٌغهمبهر! ئهوهى بوٌت هاتوٌته خوارهوه به خهلٌكى رابگهيهنهو ئهگهر وا نهكهى، ئهوا پهيامهكهى خودات به تهواوى رانهگهياندووه، خوداش له خهلٌكت دهپاريٌزىٌ.\nپاش ئهوهى خهلٌك كوٌبوونهوهو چادرهكان ههلٌدران، ئينجا بوٌ نويٌژى نيوهرٍوٌ بانگ دراو له نيٌوهرٍوٌى ئهورٍوٌژه گهرمهدا كه پياو ههندىٌ جلهكانى لهسهر سهرى دائهناو ههنديٌكيشى دهخسته ژيٌر پيٌيانيهوه لهبهر توندى هيٌزى گهرمايهكه.\nلهبهر تاوى ئهو گهرمايهدا پهيامبهرى خودا(درودى خوداى لهسهر خوٌى و لهسهر بنهمالٌهكهى بىٌ) نويٌژى نيوهرٍوٌى بهو ههموو كوٌمهلٌه خهلٌكه كرد... وه پاش ئهوهى سهلاٌمى دايهوهو كوٌتايى به نويٌژهكهى هيٌنا... پهيامبهر (درودى خوداى لهسهر خوٌى و لهسهر بنهمالٌهكهى بىٌ) ههستا چووه سهر كورتانى حوشتران راوهستاو وتاريٌكى بوٌ ئامادهبووان خويٌندهوه. دهنگى بهرز كردبووهوه بوٌ ئهوهى زوٌرترين كهس گويٌى لىٌ بىٌ و فهرمووى: سوپاس بوٌ ئهو خودايهى كه داواى يارمهتى لىٌ دهكهين و باوهرٍمان پيٌى ههيه و پشتى پىٌدهبهستين... ئهو خودايهى كه ريٌنمايى كهسيٌك ناكات، ئهگهر خوٌى گومرٍا بكات و ئهگهر كهسيٌكيش بيهوىٌ ريٌگاى راست و ئيسلامهتى بگرىٌ گومرٍاى ناكات. خودايه له شهرٍى نهفسى خوٌمان و خراپهكاريهكانمان بمانپاريٌزه. پاشان فهرمووى: ئهى خهلٌكينه! خوداى گهوره پيٌى راگهياندم كه هيچ پيٌغهمبهريٌك له نيوهى تهمهنى پيٌغهمبهرهكهى پيٌشترى زياتر ناژى... لهبهر ئهوه هيٌندهى نهماوه بانگ بكريٌمهوهو بگهرٍيٌمهوه بوٌ لاى بارهگاى خوداى تهعالا؛ جا بوٌ رابهرى و پهرهپيٌدانى ئهم دينه من بهرپرسيارم و ئيٌوهش ليٌپرسراون، ئايا ئيٌوه چى دهلٌيٌن؟\nگوتيان: شاهيدى دهدهين كه توٌ پهيامى خودات به ئيٌمه راگهياندو بوٌ چهسپاندنى خهبات و جيهادت كردو به چاكه ئاموٌژگاريت كردين و خوداى گهوره چاكهت بداتهوه...\nئينجا پيٌى گوتن: ئهى ئيٌوه شاهيدى نادهن كه جگه لهو خودايهى دهيپهرستن، خودايهكى تر نيهو موحهممهديش پهيامبهرى خودايهو... بهههشت راست و ههقهو جهههنهم ههقهو مردن ههقهو زيندووبوونهوه ههقهو روٌژى پهسلاٌن (قيامهت) هيچ گومانى تيٌدا نيهو خوداى تهعالا ههموو مردووهكانى گوٌرٍستان زيندوو دهكاتهوه....\nوتيان: بهلٌىٌ شاهيدى دهدهين ئهوانه ههمووى راستن. ئينجا فهرمووى: خودايه شاهيد به ... ئهى خهلٌكينه! خوداى گهوره سهروهرى منهو ئهمنيش سهروهرى ئيماندارانم و له نهفسى خوٌيان بوٌيان باشترم.\nلهو كاتهدا ئيمام عهلى (سلاٌوى لهسهر بىٌ) له تهنيشتى راوهستا بوو، دهستى گرت و لهگهلٌ دهستى خوٌيدا بلٌندى كردو هيٌندهى بهرز كردهوه، ههتا سپيايى بن ههنگلٌى ههردوكيان له خهلٌكى به دياركهوت. ئينجا به دهنگيٌكى بهرزهوه فهرمووى: ئهوهى من سهروهرى بووم، ئهوه عهلىيه سهروهريهتى، خودايه پشتيوانى ئهو كهسه به كه پشتيوانى عهلىيه، دوژمنى ئهو كهسه به كه دوژمنى عهلىيه، خودايه ئهو كهسهت خوٌش بووىٌ كه عهلى خوٌش دهوىٌ و رقت لهو كهسه بىٌ كه رقى له عهلى دهبيٌتهوهو خودايه ئهو كهسه بهسهر بيٌخه كه بوٌ سهركهوتنى عهلى يارمهتى دهدات و ههق لهگهلٌ عهلى بسوورٍينهوه بوٌ ههر كوىٌ سورٍايهوه.\nئهى خهلٌكينه! ئهمن به جيٌتان ديٌلٌمو ئيٌوهش لهسهر حهوزى كهوسهر دهگهرٍيٌنهوه لام... حهوزى كهوسهر پانييهكهى له نيٌوان حوكمى چاوم و ههتا سهنعا دهبيٌت... به قهد ژمارهى ئهستيٌرهكان پهرداخى له زيو دروست كراوى تيٌدايه... ههست راگرن و ئاگادار بن، چوٌن له پاش من پاريٌزگارى ئهو دوو يادگاره گرانبههايهم دهكهن كه له نيٌوان ئيٌوهدا بهجىٌيان ديٌلٌم. چونكه كاتىٌ كه دهگهرٍيٌتهوه لام لهسهر حهوزى كهوسهر لهبارهى ئهو دوو يادگارانه پرسيارو لىٌ دهكهم... مهزنترين يادگارى گرانبههام (كتابالله) قورئانى پيروٌزه، لايهكى به دهست خوداى تهعالايه،\nلايهكهى تريان به دهست ئيٌوهوهيه. ئهگهر دهستى پيٌوه بگرن ههرگيز ريٌگا ون ناكهن. يادگارييهكهى ترم عيترهتهكهمه، بنهمالٌهى خوٌمه. خوداى زاناو دانا پىٌى راگهياندم ئهو دووانه له يهك جيا نابنهوه تا لهسهر حهوزى كهوسهر دهگهرٍيٌنهوه لام... جا به پيٌشيان مهكهون، چونكه لهناو دهچن... ليٌشيان به دوامهكهون و كهمتهر خهمى نهكهن له بهرامبهريان، چونكه ديسان لهناو دهچن.\nئينجا فهرمووى با ئامادهبووان ئاگادارى دواكهوتووان بكهنهوه...\nبهم جوٌره رووداوهكهى غهديرى خوم لهو كات و ساتيدا خوٌشهويستيهك و سوٌزيٌكى تايبهتى به خوٌوهبينى و كه ههتا زيندهگى مابىٌ له بير ناكرىٌ، چونكه ئهو راگهياندنه هاوكات بوو لهگهلٌ وتارى خواحافيزى (ئهلوهداع)ى پيٌغهمبهر (درودى خوداى لهسهر خوٌى و لهسهر بنهمالٌهكهى بىٌ) بوٌ ئهوهى به زيندوويى له ويژدان و بيرى ميللهتى موسلٌمانان بميٌنيٌتهوه. ئينجا خهلٌك بوٌ پهيماندان به ئيمام عهلى (سلاٌوى لهسهر بىٌ) ريزيان گرت و يهك له دواى يهك پيروٌزباييان لىٌدهكرد. بهلاٌم لهو كاتهدا ئهبوبهكرو عومهرى كورٍى خهتاب هاتنه لاى پيٌغهمبهر (درودى خوداى لهسهر خوٌى و لهسهر بنهمالٌهكهى بىٌ)و گوتيان:\nئايا ئهو فهرمانه له خوٌتهوهيه يان له خوداوهيه؟\nله وهلاٌمدا پيٌغهمبهر(درودى خوداى لهسهر خوٌىو لهسهر بنهمالٌهى بىٌ) فهرمووى: ئايا چوٌن دهبىٌ فهرمانيٌكى بهم جوٌره گرنگ له خوداوه نهبىٌ! بهلٌىٌ ئهوه فهرمانى خودايه؟ پاشى ئهوهى ئهو وهلاٌميان گوىٌ لىٌ بوو، عومهرى كورٍى خهتاب له ئيمام عهلى (سلاٌوى لهسهر بىٌ) هاته پيٌشو سلاٌوى ليٌكردو پيٌى گوت: سلاٌوت لىٌ بىٌ ئهى ميرى ئيمانداران، خوٌش به حالٌى توٌ و پيروٌزت بيٌت، بوويته سهروهرى من و ميرى ههموو ژن و پياويٌكى ئيماندار.\nههروهها ئهبوبهكريش وهكو عومهر له پيٌش چاوى ئهو جهماوهره زوٌره له ئيمام (سلاٌوى لهسهر بىٌ) هاته پيٌش و سلاٌوى ليٌكرد و پيروٌزبايى ليٌكرد.\nئهگهرچى پيٌغهمبهر (درودى خوداى لهسهر خوٌى و لهسهر بنهمالٌهى بىٌ) لهسهر پهيماندانهكهى غهديرى پيروٌز دووپاتى كردهوهو سهلٌماندى كه خهلاٌفهت بهخشين به عهلى كوٍرى ئهبوتاليب (سلاٌوى لهسهر بىٌ) فهرمانيٌكى خوداوهندىيهو هيچ پهيوهنديهكى به خزمايهتى نزيكى نيٌوان پيٌغهمبهرو عهلىدا نيه، لهگهلٌ ئهوهشدا پيٌغهمبهر (درودى خوداى لهسهر خوٌى و لهسهر بنهمالٌهى بيت) دهيزانى له پاش مردنى چى روودهدا، ئهوهتا شهويٌك له شهوان بانگى عهلى و كوٌمهلٌيٌك له ياوهرانى دهكات و لهگهلٌيان دهردهچىٌ بوٌ گوٌرٍستانى بهقيع... ههر لهو كاتهشدا پيٌغهمبهر (درودى خوداى لهسهر خوٌى و لهسهر بنهمالٌهى بىٌ) ههستى دهكرد، تهندروستى بهرهو نالهبارى دهچىٌ و وا دياره ئهجهلى نزيك بوويتهوه. لهوىٌ لهناو گوٌرٍهكان راوهستاو رووى كرده گوٌرٍى مردووه ئيماندارهكان و فهرمووى: سلاٌوتان لىٌ بىٌ، ئهى خهلٌكى گوٌرٍستان و ئهوهى بهسهرتان هاتووه پيروٌزتان بيٌت، چونكه ئهوه خوٌشتره لهوهى بهسهر خهلٌكيدا ديٌت له ئايندهى نزيكدا. وا دياره فيتنه نزيك بوويتهوه، وهكو شهوى تاريك يهك له دواى يهك بهرٍيٌوهن.\nپاشان زوٌر بوٌ مردووهكان له خودا پارٍايهوهو داواى له ئيماندارانى ئاماده بوو كرد، گهردهنى ئازاد بكهن.\nپاشان زوٌرى پىٌنهچوو پهيامبهرى خودا (درودى خوداى لهسهر خوٌى و لهسهر بنهمالٌهى بيٌت) فهرمانيدا به ئامادهكردنى سوپايهك، ههموو گهورهى كوٌچكهران (مهاجرين) و لايهنگران (ئهنسار) وهكو ئهبوبهكر و عومهرى كورٍى خهتاب و عوسمانى كورٍى عهفان و ئهوانى تر بگريٌته خوٌى و لهو سوپايه بهشدارى بكهن و سهركردايهتى سوپايهكهشى سپارد به ياوهرى لاو، ئوسامه كورٍى زهيدى حاريسه... ههر لهو ساتهدا نهخوٌشيهكهى پيٌغهمبهر (درودى خوداى لهسهرو لهسهر بنهمالٌهى بىٌ) ههرهسى بوٌ هيٌنا بوو، سهختترين ئازارى دهدا... لهو كاتهدا فهرمووى (درودى خوداى لهسهر خوٌىو لهسهر بنهمالٌهى بىٌ) نهفرهتى خودا له كهسيٌك بيٌت، له سوپاى ئوسامه دوا دهكهويٌت.\nلهگهلٌ ئهوهشدا عومهرى كورٍى خهتاب و ئهبوبهكر و عوسمان داواى ليٌبوردنيان كرد له بهگهلٌ كهوتنى سوپاى ئوسامهو دهيانگوت: ئيٌمه ناتوانين له پيٌغهمبهر (درودى خوداى لهسهرو لهسهر بنهمالٌهى بىٌ) جياببينهوهو جىٌى بهيٌلٌين كه نهخوٌشيهكهى زوٌر گران بووهو ههرهسى بوٌ هيٌناوه.\nبهلاٌم كاتىٌ سهرى پهيامبهر (درودى خوداى لهسهر خوٌى و لهسهر بنهمالٌهى بيٌت) كهوته باوهشى عهلى كورٍى ئهبوتاليب (سلاٌوى لهسهر بىٌ) و ههناسهى پاكى بهرهو ئاسمان ههلٌكشا...\nيهكسهر ئهوانه لهوىٌ دهرچوون و پيٌغهمبهريان بهجىٌهيٌشتو روٌيشتن بوٌ ساباتى بهنى ساعيده بوٌ بهستنى كوٌبوونهوهيهك به مهبهستى ههلٌبژاردنى خهلٌيفهى پيٌغهمبهرى خودا، بوٌ سهركردايهتى موسلٌمانان. بهم جوٌرهش له فهرموودهكهى پيٌغهمبهرى خودايان له رووداوهكهى غهديرى خوم لايان داو كه هيٌشتا زوٌرى بهسهردا تىٌنهپهرٍيبوو. ئهوهش بهلٌگهيهكه بوٌ ههلٌگهرٍانهوهيان له پهيمانه پيروٌزهكهى غهديرى خوم.\nليٌرهدا ئهو فهرموودهيهى پهيامبهرى خودا (درودى خودا لهسهر خوٌى و لهسهر بنهمالٌهى بىٌ) بهسمانه كه له عهلى (سلاٌوى لهسهر بىٌ) دهلٌىٌ: ئهى عهلى تهنها باوهرٍداران توٌيان خوٌش دهوىٌو... بهرهلاٌ بيژى و مونافقيش رقييان ليٌته...\nلهو لاشهوه له ساباتى بهنى ساعيده عومهرى كوٍرى خهتاب دهست پيٌشخهرى كردو ئهبوبهكرى بوٌ خهلافهت ههلٌبژاردو پهيمانى پىٌداو داواى له ئامادهبووان كرد، ئهوانيش پهيمانى پىٌبدهن. دهرچوونى خهلٌكهكه له ديوهخان و روٌيشتنيان بهرهو مزگهوتى پيٌغهمبهر و چوٌنيهتى دهنگدانهكه به ئهبوبهكر ههرايهكى زوٌرى بهرپاكردبوو و دهنگ به ههموو لايهك بلاٌو دهبووهو بهم جوٌره ئيمام عهلى (سلاٌوى لهسهر بىٌ) به ههموو ههوالٌهكانى زانى و ئاگادار بووهوه، بهلاٌم ئهو لهو كاتيدا لهگهلٌ كهسانى ترى بنهمالٌهى پيٌغهمبهر خهريكى ئامادهكردنى تهرمى پهيامبهرى بهرٍيٌز (درودى خوداى لهسهر خوٌى و لهسهر بنهمالٌهى بىٌ) بوون، تهرمى پيروٌزيان شوشت و كفنيان كرد و نويٌژيان لهسهر كرد و\nپاشان ناشتيان... بوٌيه ئيمامى عهلى دوور بوو له رووداوهكانى بهنى ساعيدهو پاشانيش به جوانى نهزانى تهرمى پيروٌزى پيٌغهمبهر بهجىٌ بهيٌلٌىٌ و خهريكى خهلاٌفهت بىٌ. بهلاٌم لهبهر ئهوهى فهرمودهى پيٌغهمبهرهو فهرمانيٌكى يهزدانيهو له كهسيش شاراوه نيه؛ بوٌيه ئيمامى عهلى (سلاٌوى لهسهر بىٌ) رازى نهبوو بهو برٍيارهى كه پيادهكراو ههر لهسهر ئهو باوهرٍه مايهوه كه خهلاٌفهت مافيٌكى رهواى خوٌيهتى و ... بهلاٌم لهگهلٌ ئهوهشدا بهرگرى له ئيسلام و موسلٌمانان دهكرد و كيٌشهكانى چارهسهر دهكردن. ههرچهند ئازاريٌكى زوٌرى لهسهر بوو، بهلاٌم نمونهى ئارامى و خوٌرٍاگرى بوو، ههتا ئهورٍوٌژهى چهتهترين و نهفرهت لىٌكراوترين كهس له كاتى نويٌژى بهيانيدا بوٌى دهرچوو، شمشيٌريٌكى لهسهرى داو رديٌنى پيروٌزى له خويٌن سوٌركردو له ريٌكهوتى شهوى نوٌزدهى رهمهزانى سالٌى چل و يهكى كوٌچى دا شههيدى كرد.\nاِنَّا لِله و اِنَّا اِلَيهِ راجِعون\n سورة المائدة 5: 67


دێربی ئەمجارەی کەتالۆنیا جیاوازە\n2020-07-08 [05:13 AM]\nیاری گەڕی ٣٥ی لالیگا لەنێوان ھەردوو یانەی بەرشلۆنە و ئیسپانیۆل کە بەدێربی کەتالۆنیا ناسرەوە ئەمجارەیان زۆر جیاوازە بەتایبەتی بۆ یانەی ئیسپانیۆل کە لەم یاریە لەحالەتی دۆڕاندنی بەرامبەر بەرشلۆنە ئەوە بەفەرمی دادەبەزێتە ریزی یانە پلە دووەکان.\nدواجار کەیانەی ئیسپانیۆل لەخولی پلە دوو یاری کردووە وەرزی ١٩٩٣/١٩٩٤ بوو کەلەم وەرزە ئیسپانیۆل بووە پاڵەوانی خولی پلە دوو و سەرکەوت بۆ پلەیەک ، لەو کاتەوە ئیسپانیۆل بەبەردەوامی لەلالیگا یاری کردووە وکاتێک بەرامبەر بەرشلۆنە یاری دەکات کێشەی بۆ دروست دەکات بەتایبەتی لەناو یاریگای خۆی ، بەڵام ئەمجارەیان بارودۆخەکە زۆر جیاوازە ، ئیسپانیۆل پێویستی بە موعجیزەیەک ھەیە بۆ ئەوەی لەلالیگا بەردەوام بێت ، موعجیزەکەش لەیاریگای کامپ نو دەبێ دەست پێبکات بەبردنەوە لەبەرشلۆنە دواتر بردنەوە لەھەرسێ یاری داھاتوو لەگەڵ ئەگەرێکی زۆر زەحمەت ئەویش دۆڕاندنی یانەکانی ئیبار و سێلتا فیگۆ لەھەر لەسەرجەم یاریەکانیان کە ئەو دوویانەیە لە پلەکانی ١٦ و ١٧ دێن سێلتا ٣٦ خاڵی ھەیە لە ٣٥ یاری و ئیباریش ٣٥ خاڵی ھەیە لە ٣٤ یاری بەڵام ئیسپانیۆل ٢٤ خاڵی ھەیە لە ٣٤ یاری ، لەبەختی باشی ئیسپانیۆلیش دوو یاری ماوە لەیاریگای خۆی بەرامبەر ئەو دوو یانەیە سێلتا و ئیبار بەڵام دوو یاری زەحمەتی ماوە لەدەرەوەی یاریگای خۆی بەرامبەر بەرشلۆنە و ڤالانسیا ، لەبەدبەختی ئیسپانیۆلیش یاریەکەیان بەرامبەر بەرشلۆنە پێش یاری ریال مەدرید و ئالاڤێسە ، لەسەر کاغەزیش بەرشلۆنە ھێشتا ھیوای بۆ نازناوەکە ماوە بۆیە بارشا بۆ سەرکەوتن یاری دەکات بۆ کەمکردنەی جیاوازی خاڵەکان لەگەڵ ریالی یەکەم بۆ یەک خاڵ .\nبەھەموو لێکدانەوەیەک ئیسپانیۆل رزگاربوونی لەدابەزین بۆ ریزیی یانە پلە دووەکان لەمەحاڵ زۆر نزیکە بەڵام ھاندەرانی ئەو یانەیە نایانەوێ دابەزینەکە لەسەر دەستی یانەی ھاوشارەکەیان بێت کە بەرشلۆنەیە ، لەو کاتەی ھاندەرانی یانەی بەرشلۆنەش کە ئەو یانەی ئیسپانیۆل بە کوڕە زۆڵەکە ناو دەبەن بێ باکن لە دابەزینی یانەی ناوبراو بۆ یانە پلە دووەکان .\nبەئەگەرێکی زۆرەوە ساڵی داھاتوو ھاندەرانی لالیگا بێ بەش دەبن لە دێربی کەتالۆنیا .\nئەم هەواڵە 6703جار خوێندراوەتەوە


دوژمنایەتی چەتەکانی تیرۆری سەهیۆنی لە بەرامبەر بانگی پیرۆز\nدوژمنایەتی چەتەکانی تیرۆری سەهیۆنی لە بەرامبەر بانگی پیرۆز\nبه رواری داگرتن : 2019-07-03 10:44\nناوەندی ھەواڵەكان - ڕژێمی داگیرکەر لە ٦ مانگی سەرەتای ساڵ بانگی پیرۆزی لە ٢٩٤ کات لە مزگەوتی مێژووی ابراهیم خەلیل لە شاری ئەلخەلیلی قەدەغە کرد.\nوەزارەتی وەقفەکانی فەلەستین ڕایگەیاند، ڕژێمی داگیرکەر لە ٦ مانگی سەرەتای ساڵ بانگی پیرۆزی لە ٢٩٤ کات لە مزگەوتی مێژووی ابراهیم خەلیل لە شاری ئەلخەلیلی قەدەغە کرد و تەنها لە مانگی حوزەیران لە ٥١ کات ڕێگری لە بانگدان کردوە.\nوەزارەتەکە باسی لەوە کرد، جوڵەکەکان لە ڕۆژ‌هەڵاتی مزگەوت مۆم دادەنێن و بۆیە دیوار مزگەوت پیس بووە و ناو مزگەوت پڕ لە دووکەڵ دەبێت. هەروەها جوڵەکەکان داری زەیتونەکان لە ناو مزگەوت دەبڕن.\nمزگەوتی مێژوویی الخلیل\nمزگەوتی مێژووی ابراهیم خەلیل لە شاری ئەلخەلیلە و لە ژێر کۆنتڕۆڵی هێزەکانی داگیرکەرە. لە شوێنی مێژووی شاری ئەلخەیل نزیکەی ٤٠٠ جوڵەکە دەژی و نزیکەی ١٥٠٠ هێزی داگیرکەر ئەوانی دەپارێزێت.\nبەڕێوبەرایەتی داگیرکەر مزگەوتی ئەلخەلیلی کە لە نێوان مسوڵمانەکان و جوڵەکەکان دوو بەش بووە ڕۆژەکانی جەژن بە تەواوی بۆ جوڵەکەکان دەست نیشان دەکات.\nبەڕێوبەرایەتی داگیرکەر لە ڕۆژی جەژنی جوڵەکەکان مزگەوتی بە تەواوی دادەخات و لەو ڕۆژانەدا ڕێگری لە بانگ دان دەکات و ڕێگە نادێت مسوڵمانەکان بچنە مزگەوت.(İLKHA)\nبليته كان فەلەستین ئەلخەلیل بانگ سەهیۆنی داگیرکەر


شەماڵ عادل سەلیم / (ئەکرادی) ئاغای مالکی ؟\n(ئەکرادی) ئاغای( مالکی) ، یان جاشی ئاغای (مالکی )، زاراوەیەکی یان ( بیدعەیەکی ) نوێی نێو بەشێک لە ڕاگەیاندنە حزبییەکانی هەرێمی بەتەمای خودایە ، دیارە ئەو زاراوەیە یان باشتر بڵێم ئەو تۆمەتە ئاراستەی ئەو کەسانە دەکرێت کە باس لە گەندەڵی هەردوو حزبی ئۆلیگارشی ( پارتی دیموکرات و یەکێنی نیشتمانی ) دەکەن ، ئەوجۆتە حزبەی کە لەماوەی ٢٦ ساڵی حوکمیاندا ، لە پرسە چارەنوسازەکاندا هەرێمی بەتەمای خودایان دووچاری شکست لەدوای شکست کردۆتەوەو خەڵکی خێرلەخۆنەدیوی ئەو هەرێمە بێنازەیان دووچاری قەیران و بێ کارەبایی و بێ ئاویی و بێ مووچەیی و تەقەشوف و نابەرابەری لە هەموو بوارەکاندا کردووە .\nلێرەدا نامەوێ باسی شکستی حزبە ئۆلیگارشییەکانی هەرێمی بەتەمای خودا بکەم ،چونکە لای هەرهەموومان روون ئاشکرایە ، بەڵکو دەمەوێ وەڵامێکی کورت و پوختی ئەو دۆڵەنگێوانە بدەمەوە کەماوەیەکە سەرقاڵی بەشینەوەی تۆمەت و ناوزڕاندنی ئەو کەسانەن کە ڕاستییەکان وەک خۆیی و بەبێ ماکیاج دەردەخەن و ڕاستەوخۆ و ڕاستگۆیانە پەنجەیان لەسەر هۆکاری کێشەکان و بەلاڕێدابردنان دادەنێن ، هەربۆیە بە( جاش و ئەکرادی مالکی ) ناوزەدیان دەکەن .\nلێرەدا دەمەوێ زۆر ڕشکاوانە بەو دۆڵەنگێوانە بڵێم : ئەوەی ماڵی لەشووشەبێت واباشترە بەرد لەخەڵک نەگرێت ، خۆ هەردوێنێ بەچاوەکانی خۆتان بینیتان کە چۆن شاندەکەی بەغدای ئەنجوومەنی باڵای ریفراندۆم ( شاندی دانوستاندکار ) کە پێکهاتبوون لە بەرێزان (رۆژ نووری شاوەیس، د. فوئاد حوسێن، سەعدی پیرە، محەممەد ئەحمەد، ماجید عوسمان، رۆمیۆ هەکاری و ڤیان دەخیل) ، بینیتان چۆن دەست لەناودەستی نەیارە سەرسەختەکەیان (ئاغای مالکی ) دانابوو ، هەروەک ئەوەی نەبایان دیبێت نەباران .\nلێرەدا لەو دۆڵەنگێوانە دەپرسم و دەڵێم : ئایا کێ بوون ئەوانەی دەیانگووت ، ئاغای ( مالکی) سەدام ئاسا خەریکی قڕکردن و برسی کردنی کوردستانیانە ؟ کێ بوو دەیگووت ئەو دۆخە شلۆقەی ئێستای هەرێمی بەتەمای خودای تێدایە ئۆباڵی لە گەردنی (مالکی و ئەکرادەکانییەتی ) ؟ کێ بوون ئەوانەی دەیانگووت هه‌رلایه‌نێک دەست لەناودەستی (مالکی) دابنێت ( جاشە ، بەکرێگیراوە ، ناپاکە ، ڕووخاوە ، بێگانە پەرستە ، عیراقچییە ) ؟ ئەرێ بەراست کێ بوو دەیگووت ، ئاغای (مالکی ) قوتی خەلکی هەرێمی بەتەمای خودای بەناهەق بڕیووە و کێشەکانی نێوان بەغداو هەرێمی قووڵترکردۆتەوە ، بۆیە دەبێ دادگایی بکرێت و سزا بدرێت ؟ کێ بوون ئەوانەی دەیانگووت بەغدا گرنگی نەماوە بۆ مانەوەی کورد تێیدا ، بۆیە دەبێت کورد لە بەغدای ئاغای (مالکی) بکشێتەوە ؟ کێ بوون ئەوانەی دەهۆڵیان دەکوتی و دەیانگووت ( ئاغای مالکی ) و حزبەکەی و (ئەکرادەکانی) بۆسەر بەرژەوەندی کورد و کوردستان گەورەترین مەترسینە ؟\nئەرێ ئەو هەموو تاوان و تاوانکارییەی ( ئاغای مالکی و ئەکرادو و جاشەکانی) تان چۆن وا زوو لەیاد کرد ؟ لەوەش گەرێن ، ئەی کاتی بەدیداری ئاغای ( ئەبو ئیسرا) گەیشتن و دەست لەناودەست هەنگاوتان دەنا ،چیتان پێ گووت ، چیتان پێ ڕاگەیاند ، بەچی پێدەکەنین ؟ ئایا لەم زوانە لەهەولێری پایتەخت وهەروەک جاران فەرشی سوری بۆ ڕاناخەن ؟\nمەخابن ، ئەو سەرکردانەی هەرێمی بەتەمای خودا ، چەندە بێ کەسایەتی و بێ زاکرە و بێ پرەنسیپ و بێ موڕالن .\nئاخ ، ئەو خەڵکە بێ نازو خێرلەخۆنەدیوەی هەرێمی بەتەمای خودا چەندە بێ کەس و بێ خاوەن و بێ پشت وپەنایە .\nئاخ ، ئەو خەڵکەی ئەو هەرێمە خێرلەخۆنەدیوە چۆن بەدەستی ئەم بازرگانە سیاسیانە گیریان خواردوە .\nسەرکردەکانی هەرێمی بەتەمای خودا ، ئێوە نەک تەنها ماڵتان لەشووشە نییە ، بەڵکو ماڵتان لەتەنەکەش نییە ، بۆیە واباشرە بەرد لە خەڵک نەگرن و بەناهەق بە ( جاش و ئەکرادی مالکی ) تاوانباریان نەکەن ، چونکە جارێکی دیکەش سەلماندتان کە کێ ( جاش و ئەکرادی ئاغای مالکییە ) ؟\nبەڵێ ، سەلماندتان کێن ئەوانەی نەک تەنها لەسەر دوو پەت ، بەڵکو چەندین پەت مەیموون ئاسا یاری دەکەن .


عیماد عه‌لی: بوغدا موفلیسە! – WTARIKURD\nئه‌گه‌ر بته‌وێت خه‌ڵك چه‌واشه بكه‌یت، قسه‌ی بێ بنه‌ما ده‌كه‌یت. ئه‌گه‌ر بته‌وێت خه‌لك به گه‌نده‌ڵی و دزیه‌كانت نه‌زانن، باسی لایه‌كی دیكه ده‌كه‌یت و هه‌وڵ ده‌ده‌یت ڕووی خه‌ڵك به‌ره‌و تاریكی وه‌رگێڕیت. ئه‌گه‌ر بته‌وێت شكستی خۆت بشاریته‌وه، ئه‌وه هه‌م درۆ و بوختان ده‌كه‌یت و هه‌میش به هه‌ڵه باسی زانیاری لایه‌كی دیكه ده‌كه‌یت و ژماره و بابه‌ته‌كان به هه‌ڵه ده‌رده‌خه‌یت و حه‌قیقه‌ته‌كان ده‌شاریته‌وه.\nپاش شكستی ئابووریی سه‌ربه‌خۆ و فراوانبونی گه‌نده‌ڵی زاڵبونی حوكمی مافیایی و ده‌ركه‌وتنی ده‌رئه‌نجامی هه‌ڵه‌ی مامه‌له كردن و ملكه‌چبون به دوژمنان و گرتنه‌به‌ری رێگه‌ی هه‌ڵه‌ی ستراتیجی و خۆبه‌ده‌سته‌وه‌دانی دوژمنانی گه‌لی كوردستان و به‌تایبه‌تی توركیای فێل باز به رێكه‌وتن نامه‌ی په‌نجا ساڵی ملوده‌ست به‌سته‌ره‌وه‌ی ده‌سه‌ڵاتی هه‌رێم، ئه‌وا له به‌رده‌وام ده‌ردانی زیانبه‌خشی هه‌ڵه‌كانی كابینه‌كان و كه‌ڵه‌كه‌بونی قه‌رزوقۆڵه و كه‌وتنه ژێر باری مه‌رجی دوژمنان، هیچ شتێك نامێنێت بۆ ده‌ربازبون. بۆیه ئه‌م ده‌سه‌ڵاته ئه‌وه‌نده بێ هه‌ست و بێ مۆراڵ ده‌رچوو، نه دانی به‌هه‌ڵه‌كه‌ی خۆی داناو نه‌ش ده‌ست له‌كاركێشانه‌وه‌ی خۆی پێشكه‌ش كرد، كه له‌و حاڵه‌ته‌دا هه‌ر ده‌سه‌ڵات و سه‌ركردایه‌تی و به‌رپرسێك و سه‌رۆك وه‌زیرانێكی تر له‌دواكه‌وتوترین كونجی ئه‌م دنیایه بوایه و ئه‌م شكسته‌ی تۆمار بكردایه ، به‌ڕۆژی نیوه‌ڕۆ نه‌ك وازی ده‌هێنا به‌ڵكو خۆی ده‌كوشت و ده‌بووه په‌ندی زه‌مانه. نه‌ك په‌نا بۆ چه‌واشه‌كاری ببات و خه‌ڵك بخه‌ڵه‌تێنێت و به هه‌له و درۆ باسی خه‌ڵكی تر بكات.


عیماد ئەحمەد : بەشداریمان لە حکوومەت لەسەر بنەمای رێکەوتنی ستراتیژیی و بارودۆخی تازە دەبێ . – WTARIKURD\nیەکێتی دەگەڕێتەوە بۆ رێککەوتنی ستراتیجی\nراپۆرتی : ستیڤان شەمزینی\n* عیماد ئەحمەد : بەشداریمان لە حکوومەت لەسەر بنەمای رێکەوتنی ستراتیژیی و بارودۆخی تازە دەبێ\n* یوسف عەبدولقادر: هیچ ئەندامێکی پارتی ناڕەزایی بەرامبەر رێککەوتننامەی ستراتیژیی دەرنەبڕیوە\nلە ماوەی یەک ساڵی رابردوو ، یەکێتی نیشتمانی کوردستان ، لە رێگەی میدیاکانییەوە و لە زمانی سەرکردە و بەرپرسە باڵاکانییەوە پێداگریی لەسەر ئەوە دەکرد ، رێککەوتنی ستراتیجی بووەتە یەکێک لە هۆکارەکانی شکستی یەکێتی لە هەردوو هەڵبژاردنی ساڵی 2009 و 2010، هاوکات باسیان لە هەموارکردنەوە یان زیاتر لەوە “هەڵوەشاندنە ” ی دەکرد . لە رووی کردارییەوە بەشداریی پارتی و یەکێتی لە هەڵبژاردنی 21-9-2013 بە لیستی جیا ، پێچەوانەی بەندەکانی ناو رێککەوتنە بوو .\nجگە لەوەش تۆمارکردنی داوا لەلایەن یەکێتییەوە لە پارێزگای موسڵ لەسەر پارتی لە هەڵبژاردنی پارێزگاکان لە بەهاری 2013 دیسانەوە پێچەوانەی پرنسیپی گشتیی رێککەوتنی ستراتیجی بوو . لە دواین جاردا پشتتێکردنی یەکێتی لە پارتی لە هەڵبژاردنی پارێزەران و هاوپەیمانیکردن لەگەڵ ئۆپۆزیسیۆن جارێکی دیکە دژی ئەو رێککەوتنە بوو ، بەڵام لە ئێستادا یەکێتی لە پرۆسەی پێکهێنانی کابینەی هەشتەمدا دەیانەوێ بگەڕێنەوە بۆ رێککەوتنی ستراتیجی و بە پێی ئەو رێکەوتنە بەشداریی بکەن لە حکوومەتدا نەک بەپێی ئیستحقاقاتی هەڵبژاردن .\nعیماد ئەحمەد ، ئەندامی مەکتەبی سیاسیی یەکێتی و جێگری سەرۆکی حکوومەتی هەرێمی کوردستان ، باس لە پرنسیپی ( پەنجا بە پەنجا ) لەنێوان یەکێتی و پارتی دەکات و رایدەگەیەنێت ئەو پرنسیپە شکستی هێنا و لە کابینەکانی پێشوو بوونی نەبووە . ئەندامەکەی مەکتەبی سیاسیی یەکێتی، لە بەشێکی دیکەی قسەکانیدا ، باسی دواین دانیشتنی هەردوو وەفدی دانوستانکاری یەکێتی و پارتی بۆ پێکهێنانی کابینەی هەشت دەکات و ئاشکرای دەکات تا ئێستا بە فیعلی بۆ دابەشکردنی پۆستەکان لەگەڵ پارتی دانەنیشتوون و ئەوەی دەوترێت راست نییە . ئەوەشی راگەیاند یەکێتی لەسەرەتای دەرکەوتنی ئەنجامی هەڵبژاردنەکانەکانەوە ئامادەیی خۆی بۆ بەشداریکردنی لە حکوومەتێکی یەکڕیزیی نیشتیمانی نیشاندا ، بەشداریشمان لەسەر بنەمای رێکەوتننامەی ستراتیژیی نێوانمان و بە رەچاوکردنی بارودۆخی تازە دەبێت، پێمانخۆشە بەشداربین لە بەرنامەی حکوومەت و بە قەبارەی خۆمان و خەباتمان و لەو بارەیەوە لەگەڵ برادەرانی پارتیدا قسەی خۆمان کردووە .\nئارێز عەبدوڵڵا ، ئەندامی سەرکردایەتی یەکێتی، وێڕای ئەوەی پێداگریی لەسەر ئەوە دەکات رێککەوتنی ستراتیجی بۆ ئەم قۆناغەش پێویستییەکی مێژووییە و تەنیا یەک بەندی لێ جێبەجێ نەکراوە ، وتیشی ” رێککەوتنى ستراتیجى وەکو خۆى جێبەجێ نەکراوە و ماوەى رابردووش یەکێتى بە هۆیەوە زیانمەند بوو ، بۆیە ئەو بابەتە هەمیشە جێى مشتومڕى ناو یەکێتییە و منیش پێموایە کاتى هەموارکردنەوەى رێککەوتننامەکە هاتووە و هیواداریشم ئەو رێککەوتننامەیە چوارچێوەیەکى نیشتیمانى فراوانى پێ بدرێ ، واتە لە جیاتى ئەوەى تەنیا لە نێوان یەکێتى و پارتى بێ چوارچێوەیەک بێ هەموو هێزە کاریگەرەکانی کوردستان بگرێتە خۆى “.\nبەرپرسێکی پارتیش رایدەگەیەنێت ، تائێستا هیچ ئەندامێکی حزبەکەی ناڕەزایی بەرامبەر رێکەوتنی ستراتیژیی دەنەبڕیووە . یوسف عەبدولقادر رەسول ، ئەندامی ئەنجوومەنی سەرکردایەتی پارتی دیموکراتی کوردستان رایگەیاند : بە راشکاویی دەڵێین تا ئێستا ئێمە پابەندین بە رێکەوتنی ستراتیژیی و هیچ ئەندامێکی پارتیش ناڕەزایی بەرامبەر رێککەوتننامەکە دەرنەبڕیوە و تەئکیدیش دەکەینەوە کە ئێمە پابەندین بە بڕیاری مەرکەزەوە و هیچ شتێکی رەسمی لەناو پارتیدا نییە کە بڵێت رێککەوتننامەی ستراتیژیی نەماوە و تا ئێستاش ئێمە ئەو رێککەوتنە بە باش دەزانین ، چوونکە کۆمەڵێک کاریگەریی باشی لێکەوتۆتەوە .\nوتیشی ” هەرچەندە تا ئێستا لە ناو یەکێتی نیشتیمانی کوردستانیشدا هیچ شتێکی رەسمی لە دژی رێکەوتنی ستراتیژی بوونی نییە ، بەڵام دڵگرانی ئێمە لەوەدایە هەندێک جار بەشێک لە برادەرانی یەکێتی نیشتیمانی کوردستان لێدوان لە دژی ئەو رێکەوتنە دەدەن و ئێمەش گلەیمان لەو کەسانە هەبووە و بڕواشمان وا بووە کە ئەو جۆرە لێدوانانە تەنیا بۆچوونی ئەو کەسانەن نەک بۆچوونی رەسمی یەکێتی نیشتیمانی کوردستان “. لە بارەی چۆنێتی بەشداریکردنی یەکێتیش لەگەڵ پارتی لە حکوومەتی داهاتوودا، یوسف عەبدولقادر وتی ، ” ئێمە لە پێکهێنانی حکوومەتدا لەسەر بنەمای ژمارەی کورسی مامەڵە لەگەڵ یەکێتیدا ناکەین و ئەوەش بڕیارێکی رەسمی پارتییە “.\nلە ئێستادا دوو بۆچوونی سەرەکی لە ناو یەکێتی هەیە لە بارەی پێکهێنانی کابینەی نوێی حکوومەت و کارکردن بە رێکەوتنی ستراتیجی. بۆچوونی بەهێز ئەوەیە پارتی و یەکێتی بە پێی رێککەوتنی ستراتیجی مامەڵە لەگەڵ ئەو 56 کورسییە بکەن کە بە هەردوولایان بەدەستیانهێناوە و بەشێوەی یەکسان پۆستەکان وەربگرن . بۆچوونی دووەم ئەوەیە پارتی و یەکێتی بەو 56 کورسییە دەتوانن رێژەی پێویست مسۆگەر بکەن بۆ پێکهێنانی کابینەی هەشتەم ، خۆیان کابینەکە رابگەیەنن و هێزەکانی دیکە بانگهێشت بکەن بۆ بەشداریکردن لەو کابینە نوێیە . کە ئەمەش دیسانەوە دووبارەکردنەوەی ئەزموونی کابینەکانی پێشووترە .\nلەو بارەوە ، سەعدی ئەحمەد پیرە ، ئەندامی مەکتەبی سیاسیی یەکێتی رایدەگەیەنێ کە پێویستە ئەو رێککەوتنە لە بەرچاو بگیرێت . سەبارەت بە رێککەوتنی ستراتیژیی نێوان پارتی و یەکێتیش کە یەکێتی داوا دەکات پۆستە وەزارییەکان لەسەر بنەمای ئەو رێککەوتنە دابەشبکرێت ، سەعدی پیرە رایگەیاند حزبەکەی دوو پێوەری هەیە ” ئەگەر رێککەوتنی ستراتیژیی پێوەر بێت ، دەبێت دابەشکردنی وەزارەتەکان بە شێوەیەک بێ حیساب بۆ 56 کورسی پارتی و یەکێتی بکرێت و ئەوانی دیکە بەسەر لایەنەکانی دیکە دابەشبکرێت ، بەڵام ئەگەر رێککەوتنی ستراتیژیی پێوەر نەبێت ، ئەوا دەبێت ئیستیحقاقی هەڵبژاردن و پێگەی جوگرافی و نفوزی دەسەڵات و هێزی لایەنەکان لە بەرچاو بگیرێت “.\nلەلایەکی ترەوە ، بەهۆی دوورکەوتنەوەی پارتی و یەکێتی لە یەکتر ، بە تایبەت لە دوای ڤیتۆی پارتی لەسەر نەجمەدین کەریم ، دیسانەوە یەکێتی رووبەڕووی کێشە بۆتەوە و سەرکردەکانی یەکێتی دیسانەوە داوای کارکردن دەکەن بە رێککەوتنی ستراتیجی. بە وتەی مەلا بەختیار، لێپرسراوی دەستەی کارگێڕیی مەکتەبی سیاسیی یەکێتی ، بە هۆی دۆخی ئێستای شاری کەرکووکەوە حزبەکەی بریندار کراوە ، ناوبراو لەو رووەوە دەڵێت : ساڕێژکردنی ئەم برینە ، پێش هەموو کەسێک ، رووبەڕووی سەرۆکی هەرێم دەبێتەوە . ناوبراو لەو بارەوە دەڵێت ” یەکێتی ، بەم دۆخەی کەرکووک ، بریندار کراوە. پێشمانوایە ، ساڕێژکردنی ئەم برینە ، پێش هەموو کەسێک ، لە باری سیاسییەوە ، رووبەڕووی بەڕێز سەرۆکی هەرێم بۆتەوە . بە دڵنیاییەوە چاوەڕێی هەڵوێستێکین ، کۆتایی بەم کێشەیە بهێنێت و چارەسەرێکی ئەوتۆش بدۆزرێتەوە ، کاریگەریی ئەرێنی لەسەر کۆی گفتوگۆکان و پەیوەندییەکان و ئەرکە هاوبەشەکانمان ، هەبێت.”\nبەشێکیش لە سەرکردەکانی یەکێتی ، داوای ئەوە دەکەن پارتی لەم بارودۆخە هەستیارەدا ، موراعاتی یەکێتی بکات و بە وتەی ” عیماد ئەحمەد ” ی ئەندامی مەکتەبی سیاسیی یەکێتیش ، پارتی موراعاتی یەکێتی کردووە . وتیشی ” وەڵامی پارتی تا ئێستا لەو بارەیەوە ئیجابی بووە و بە ئێمەیان راگەیاندووە کە ئەوانیش پابەندن بە رێککەوتننامەی ستراتیژییەوە ، هەروەها موراعاتی بارودۆخی یەکێتیش دەکەن ، تاکو ئێستا لە کۆبوونەوەکان شتێکی سلبی نەبیستراوە و گوێ لە بۆچوونی یەکتر دەگیرێت و گفتوگۆکان بەشێوەی ئیجابی بەڕێوە دەچن “.


بافڵ جەلال تاڵەبانی:رۆژی شەھیدی یەکێتی بۆ ئێمە رۆژی وەفا و پابەندبوونمانە بە رێبازی خوێنی شەھیدان – لڤین پرێس\nبافڵ جەلال تاڵەبانی:رۆژی شەھیدی یەکێتی بۆ ئێمە رۆژی وەفا و پابەندبوونمانە بە رێبازی خوێنی شەھیدان\nرۆژی شەھیدی یەکێتی بۆ ئێمە رۆژی وەفا و پابەندبوونمانە بە رێبازی خوێنی شەھیدان و درێژەپێدان بەو خەباتەی لەبەردەم پەتی سێدارەدا دروشمی (کەم بژی و کەڵ بژی) بەرزکردەوە.\nلە بەرامبەر ئەم شکۆیەدا بەڕامانێکی قوڵەوە بەرەو داھاتوویەکی گەشتر ھەنگاودەنێین و رەوتی رێكخستنەوەی ژیانی حزبایەتی پشتبەستوو بەم شکۆیە بەردەوامی پێدەدەین، یەکێتی یەکێتییەکەی مام دەبوژێنینەوە و لەبەرامبەر میللەت، کەسوکاری سەربەرزی شەھیدان و تێکۆشەراندا بەڵێن دەدەینەوە وەفاداری ئەم بەرپرسیارێتییە بین و ئەم ئیرادەیە راوەستانی بۆ نییە.\nبۆ ئەم قۆناغە و قۆناغی داھاتووش کە بەرھەمی خەباتی تێکۆشانی سەختی چەکداری، سیاسی و دبلۆماسییەکی سەرکەتوو بووە لە دروستکردنی کیانی خۆبەڕێوەبردنی ھەرێمی کوردستان، کە پشکی شێری ئەو سەرکەوتنە بەر یەکێتی و تێکۆشەر و شەھیدەکانی دەکەوێت، بۆیە یەکێتی حزبی سەرکەوتنە.\nئەم حزبی سەرکەوتنەش کۆڵنادات لە خەباتی نوێی دیموکراسی، پەرلەمانیی و نەتەوەیی لە چوارچێوەی ھەرێم و عێراقدا تا گەلەکەمان بە تەواوی مافەکانی دەگات و ژیانێکی خۆشگوزەران و شایستە بۆ کۆمەڵانی خەڵک مسۆگەردەکات، ئەم ئامانجەش بە پشتیوانی تاک بە تاکی گەلەکەمان بەدیدێت لە یەکێتیی نیشتمانیی کوردستان، بەھەمان دڵسۆزی و پەرۆشییەوە کە لەھەموو وێستگەکانی خەباتدا لە یەکێتییەکەیان کردووە.\nسەری رێز و نەوازش بۆ شەھیدەکانمان دادەنەوێنین و لەبەردەم گڵکۆی بەرزیاندا بەڵێن دووپاتدەکەینەوە پارێزەری یەکێتی و یەکێتییەکان دەبین.\nمەكتەبی سیاسی یەكێتیی پەیامێکی بڵاوکردەوە\nژمارەیەكی زۆر ئەفسەر خانەنشین دەكرێن


ئیدارەی ئیتلاعات: بەرێوەچوونی پرسە بۆ حسێن کامکار قەدەغەیە - كۆمه‌ڵه‌ی مافی مرۆڤی کوردستان\n08.04.2021 08.04.2021 Kurdistan human rights Association\t178 Views 0 Comments\nبە پێی ئەو زانیارییانەی کە کۆمەڵەی مافی مرۆڤی کوردستان بە دەستی گەیشتووە، ئیدارەی ئیتلاعاتی حکوومەتی ئێران هەڕەشە لە بنەماڵەی حوسێن کامکار گەریلای گیان لەدەستدراوی پارتی ژیانی ئازادی کوردستان (پەژاک) کردووە، کە ئەوان مافی بەڕێوەبردنی هیچ پرسەیەکیان نییە.\nهێزەکانی ئەمنی و هەواڵگرییەکانی کۆماری ئیسلامی ئێران مالباتی کامکاریان بانگ کردووە و هەڕەشەیان لێ کردوون لە ئەگەری بەڕێوەچوونی هەر پرسەیەکی، دەسبەسەر دەکرێنەوە و بە توندترین شێوە مامەڵەیان لەگەڵ دەکەن.\nحسێن کامکار( ئارگەش شۆڕش)، لە دایکبووی مەهاباد و کوڕی هاجەر و خزر، لە ساڵی 2018 زایینی دا لە بەرزاییەکانی قەندیل لە ئەنجامی بۆردوومانی هێزە سەربازییەکانی داگیرکەرانی کوردستانی گیانی لەدەستدا.\nشایانی باسە کە هێزە سەربازییەکانی ئێران و تورکیا بە بەردەوامی بە هێرشکردنە سەر ناوچە سنوورییەکان، ئەندامانی پارتە سیاسییەکانی کوردستان-یان کردووە ئامانج و تیرۆریان کردووە.\nتیرۆرکردنی ئەندامانی لایەنە سیاسیەکانی کوردستان لە باشوری کوردستان و لە وڵاتانی ئەوروپا درێژەی هەیە و تا ئێستا بە سەدان ئەندامی ئەو پارتانە تیرۆر کراون.\n← دژایەتی لەگەڵ داواکاری ئازادی دو زیندانی سیاسی\nورمێ؛ گواستنەوەی دوو زیندانی بۆ ژووری تاکەکەس →


بەڕێوەبەرایەتیی پۆلیسی سلێمانی ڕوونکردنەوەیەکی لەبارەی گیانلەدەستدانی لیا-ی تەمەن 10 ساڵ بڵاوکردەوە کە چەند ڕۆژێک بەرلە ئێستا سەگ پەلاماریدا و بەهۆیەوە گیانیلەدەستدا، دادگای سلێمانی خاوەنی ئەو ماڵەی سەگەکانی هەیە بانگهێشت کردووە بەمەبەستی لێکۆڵینەوە.\nلە ڕوونکردنەوەکەی پۆلیسی سلێمانیدا هاتووە، “لە بارەی گیانلەدەستدانی لیا عەلی كە چەند ڕۆژێك لەمەوبەر گیانیلەدەستدا، لە سەرەتای ڕووداوەكەوە لێكۆڵینەوەكان دەسپێكردووە و سەرجەم كامێراكانی چاودێری وەرگیراون و سەیر كراونەتەوە”.\nئاماژە بەوەشکراوە، لەسەر ڕووداوەکە بە بڕیاری دادوەر خاوەن ماڵی ڕووداوەكە، بانگهێشتی دادگا كراوە و لێكۆڵینەوەی لەگەڵداكراوە، بە سپاردە ئازاد كراوە.\nپۆلیسی سلێمانی دەڵێت، بە بڕیاری دادوەر و بە ئامادەبوونی مەفرەزەكانی بنكەی پۆلیسی ڕاپەڕین و تیمەكانی بەشی بەڵگەی تاوان و پزیشكانی دادوەری، تەرمی كۆچكردوو لە ناو گۆڕەكەی دەرهێنراوەتەوە و لە پزیشكی دادوەریی سلێمانییە، توێكاری بۆ لاشەكەی دەكرێت و لێكۆڵینەوەش لە ڕووداوەكە بەردەوام دەبێت.\nباسیلەوەکردووە کە بەشێک لە دەزگای راگەیاندن و میدیایی هەواڵ لە سەر گیانلەدەستدانی لیای 10 ساڵ بڵاودەكەنەوە، بێ گەڕانەوە بۆ لێدوانی پۆلیسی سلێمانی، كە ئەمەش زیان بە لێكۆڵینەوەكانی پۆلیس دەگەیەنێت.\nئەو منداڵەی سەگ خواردی\nپۆلیسی سلێمانی دەستگیركردنی پێنج كەسی بە تۆمەتی ڕفاندنی هاوڵاتییەك ڕاگەیاند\nبەپێی ڕاگەیەندراوێكی بەڕێوەبەرایەتیی پۆلیسی سلێمانی سلێمانی تێیدا هاتووە، مەفرەزەكانی بنكەی پۆلیسی شارەزووری سەر بە بەشی پۆلیسی شارەزوور پێنج…\nهەولێر.. دوای گیانلەدەستدانی گەنجێک کەسوکارەکەی زێرەڤانییەک بریندار دەکەن\nلە گوندی گەزنەی پارێزگای هەولێر لە ڕووداویكی هاتوچۆدا گەنجێک گیانلەدەستدەدات، دوای گەیاندنی بە نەخۆشخانە ناکۆکی لەنێوان کەسوکارەکەی و…


دواین زانیاری لەبارەی پشکی هەرێم لەپڕۆژەیاسای بودجەدا دەخرێتەڕو\nئەندامێکی شاندی دانوستانکاری هەرێم رایگەیاند، دوای چەندینجار کۆبوونەوە و سەردانی شاندی هەرێمی کوردستان بەسەرۆکایەتی قوباد تاڵەبانی بۆ بەغدا و گفتوگۆکردن لەگەڵ لایەنەکان لەبارەی جێگیرکردنی پشکی هەرێم لەپڕۆژەیاسای بودجەدا، لەئێستادا چاوەڕێن بژاردەی نوێی لایەنەکان لەلیژنەی دارایی بنوسرێتەوە و بەرەزامەندی هەرێم دەنگی لەسەربدرێت، بەپێچەوانەشەوە ئەو دەقەی حکومەتی عێراق رەوانەی کردوە تاکە بژاردەی پەرلەمانە و هەولێر و بەغدا لەبارەیەوە رێککەوتوون.\nسەمیر هەورامی، وتەبێژی قوباد تاڵەبانی جێگری سەرۆکی حکومەتی هەرێم بە کەناڵی گەلی کوردستانی راگەیاند، لەدواین سەردانی شاندی هەرێم بۆ بەغدا گفتوگۆ لەگەڵ لایەنە سیاسییەکان کراوە و تەواوی داتاکانی پەیوەست بە خەرجییەکان و داهاتی نەوت و ژمارەی موچەخۆران رادەستی حکومەتی عێراق کراون، بۆیە لەئێستادا چاوەڕێ دەکەن رەشنوی دووەم لەلایەن لیژنەی دارایی پەرلەمانی عێراق ئامادەبکرێت کە رەنگدانەوەی خواستی لایەنە سیاسییەکانیشە و لەکۆبوونەوەکاندا گفتوگۆیان لەگەڵ کراوە.\nئاماژەی بەوەشکرد، تائێستا پێشنیازی دووەم ئامادە نەکراوە و پڕۆژەیاسای بودجەی ساڵی 2021 رەوانەی سەرۆکایەتی پەرلەمان کراوە بەبێ ئەوەی پشکی هەرێم یەکلایی بکرێتەوە، بۆیە چاوەڕێ دەکەن لیژنەی دارایی رەشنوی هەردوو برگەی 10 و 11ی پڕۆژەی بودجە ئامادە بکات کەتایبەتە بە پشکی هەرێم و دواتریش کۆی پڕۆژەکە لەپەرلەمان دەنگی لەسەر دەدرێت.\nوتەبێژی قوباد تاڵەبانی جێگری سەرۆکی حکومەتی هەرێمی کوردستان ئەوەشی خستەڕو، لەدواین سەردانیاندا بۆ بەغدا بۆ لایەنەکانیان رونکردوەتەوە کە ئەوان پابەندی دەستور و رێککەوتنەکان دەبن و ئەو لێدوانانەش کەباس لەوە دەکەن پشکی هەرێمی کوردستان لەسەر حسابی پارێزگای بەسڕە و شارەکانی دیکەی عێراق رەوانەدەکرێن، هیچ بنەمایەکیان نیەو هەرێم ئامادەیی دەربڕیوە لەبەرامبەردا داهاتی نەوت و داهاتی خاڵە سنورییەکان رادەستی بەغدا بکات.\n14ی ئەم مانگە بە‌مە‌بە‌ستی درێژەپێدان بە‌گفتوگۆكان لە‌گە‌ڵ لیژنە‌ی دارایی پە‌رلە‌مان و كوتلە و لایە‌نە سیاسییە‌كانی عێراق، سە‌بارە‌ت بە پڕۆژە یاسای بودجە‌ی 2021ی عێراق و پە‌سە‌ندكردنی ئە‌و بڕگانە‌ی كە پە‌یوە‌ستن بە ھە‌رێمی كوردستان، رۆژی یەکشەممە شاندی باڵای حكومە‌تی ھە‌رێمی كوردستان بە‌سە‌رۆكایە‌تی قوباد تاڵە‌بانی بەرەو بەغدا بەڕێکەوت.\nئه‌م بابه‌ته 4268 جار خوێنراوه‌ته‌وه


دژی بڕیارەکەی دادگا، بەشێک لە رۆژنامەنوسان و سیاسەتمەدارانی تورکیا پشتگیری لە دەمیرتاش دەکەن\nدادگای توركیا بڕیاری ٤ ساڵ و ٨ مانگ زیندانیكردنی بۆ سەڵاحەدین دەمیرتاش بڕیەوە. هەروەها سزای ٣ ساڵ و ٦ مانگ زیندانیكردن بەسەر پەرلەمانتاری پێشووی هەدەپە سڕی سوورەیا ئۆندەر-دا سەپێنرا.\nدوێنی دانیشتنێكی دیكەی دادگە دەربارەی دۆسیەی هاوسەرۆكی پێشووی پارتیی دیموكراتیی گەلان (هەدەپە) سەڵاحەدین دەمیرتاش و پەرلەمانتاری پێشووی هەدەپە سڕی سوورەیا ئۆندەر لە ٢٦هەمین دادگەی سزاقورسەكانی ئیستەنبوڵ بەڕێوەچوو.\nسەربازانی توركیا هۆڵی دادگایان گەمارۆ دا كە لە بەندیخانەی سیلیڤری بوو. سەڵاحەدین دەمیرتاش لەڕێی سیستەمی دەنگ و رەنگەوە بەشداری لە دانیشتنەكە كرد و سڕی سوورەیا ئۆندەریش لە هۆڵی دانیشتنەكە ئامادە بوو.\nلە دانیشتنەكەدا ئەندامانی پلاتفۆڕمی مافناسانی ئازادیپارێز (OHP)، كۆنسوڵەكانی كەنەدا و سوێد و پارێزەرانی ژووری پارێزەرانی لەندەن ئامادە بوون. هاوكات پەرلەمانتارانی هەدەپە دڵشاد جانباز، زولەیخا گولوم، ئەرۆل كاترجیئۆغلوو، توما چەلیك و زۆر كەسی دیكە ئامادەی دانیشتنەكە بوون. سەربازان لە كاتی پشكنینی ئۆتۆمبێلەكاندا دەستیان بەسەر ئاڵاكانی هەدەپەدا گرت.\nدەمیرتاش بەرگری لە خۆی نەكرد\nدەمیرتاش لە ڕێی سیستەمی دەنگ و ڕەنگەوە لە كاتی دانیشتنەكەدا قسەی كرد و وتی: من پێشتر لە دووهەمین دادگەی سزاقورسەكانی باكركۆی بەرگریم لە خۆم كرد كە بە سیستەمی SEGBİS (دەنگ و ڕەنگ) بەشداریم كردبوو. ئێوە ئەو بەرگریەتان خستە دۆسیەكە. لەبەرئەوە ئێستا نامەوێ بەرگری لە خۆم بكەم. دەمەوێت پارێزەرەكانم مافی قسەكردن وەربگرن".\nپارێزەر فورات ئەپۆزدەمیر مافی قسەكردنی وەرگرت و وتی "چاوەڕوانی ئێمە لە دادگای بەڕێزتان ئەوەیە كە ئێوە بە گوێرەی پەیڕەو مامەڵە بكەن. وەرگرتنی بەرگری كردنەكەم لە دووهەمین دادگەی سزاقورسەكانی باكركۆی وەك دوایین بەرگری لەخۆكردن، ناحقووقییە" لە دوای قسەكردنی پارێزەران و خۆپاراستنی سڕی سوورەیا ئۆندەر، دەستەی دادوەران پاش ناوبڕێك بڕیاری دا.\nدەستەی دادگە بڕیاری دا سزای ٤ ساڵ و ٨ مانگ زیندانیكردن بۆ سەڵاحەدین دەمیرتاش و ٣ ساڵ و ٦ مانگ زیندانیكردن بۆ سڕی سوورەیا ئۆندەر ببرێتەوە.\nهەدەپە: بڕیارەكەی دادگا سیاسییە\nوتەبێژی هەدەپە رایدەگەنێت كە بڕیارەكەی دادگا بە فشاری سیاسی بوووە هیچ بنەمایەكی یاسایی لەخۆناگرێت.\nسەروهان ئوروچ، وتەبێژی پارتی دیموكراتی گەلان، لە كۆنگرەیەكی رۆژنامەوانی لە بارەگای سەرەكی هەدەپە لە ئەنقەرە رایگەیاند: بڕیارەكەی دادگا بە تەواوی لەژێر فشاری حكومەتی توركیا بووە، نیشانەی ئەوەشە كەخزمەت بە سیاسەتی شەڕ دەكەن و لەدژی سیاسەتەی ئاشتی، بۆیە بڕیارەكەی دادگا هیچ پاساوێكی یاسایی نییە، بڕیارێكە خزمەت بە شەڕ دەكات.\nلە درێژەی وتەكانیدا وتەبێژی هەدەپە راشیگەیاند: بەدواداچون لەسەر بڕیارەكەی دادگا ئەكەین، ئێمە سورین لەسەر درێژە پێدانی خەباتی ئاشتی بۆ سەرخستنی ئەم سیاسەتەمان مل بۆ هیچ شتێك شۆڕ ناكەین\nدەمیرتاش لە دادگا:\nمافی خۆمانە بەرگریی لە خۆمان بكەین\nلە وتەكانی سەڵاحەدین دەمیرتاش لەكاتی بڕیارەكەی دادگا، لە رێگەی پارێزەرەكانییەوە بۆ رایگشتی بڵاوكراوەتەوە بەم جۆرەیە: ئەگەر ئێمە هاوڵاتی یەكسان بین، ئەوا پێناسی سیاسی ئێمە پەوەندی بە ئێوەوە نییە، مافی خۆشمانە كە داوا بكەین ئێوە رێز لە بیروباوەڕ و مافی ئێمە بگرن.\nجەهەپە: بڕیارەكە، بەڵگەی نا دادپەروەییە\nسەبارەت بە بڕیارەكەی دادگا، بەرش یەركەداش، پارلەمانتاری پارتی كۆماری گەل (جەهەپە) لە پێگەی تویتەر رایگەیاندووە: دادگا سەڵاحەدین دەمیرتاش و سرری سورەیا ئۆندەری سزادابەوە بە تۆمەتی ئەوەی رۆڵیان لە پڕۆسەی ئاشتی لە توركیا گیڕاوە، ئەگەر رۆڵی ئەوان بە تاوان دەژمێردرێت، ئەوا پێویستە ئاك پارتییەكانیش دادگایی بكرێن، چونكە ئەوانیش لایەنی پڕۆسەكە بوون، ئەم راستییە سادەیە دەریدەخات كە دادگا چەند نادادپەروەرە.\nجان دوندار: بڕوخێت فاشیزم، بژی دیموكراسی\nجان دوندار رۆژنامەنوسی عەلمانی ناوداری توركیا سەبارەت بە بڕیارەكەی دادگا وەك كاردانەوەیەك و پشتیوانییەك بۆ دەمیرتاش نوسیوێتی " بڕوخێت فاشیزم، بژی ئاشتی و دیموكراسی.\nدەمیرتاش مافی ئەوەی هەیە لە رێگەی پارێزەرەكانییەوە رەخنە لە بڕیارەكەی دادگا بگرێت و داوای پیاچونەوە لە بڕیارەكەی دادگا بكات، ئەمەش دەرفەت بدات بڕیارەكە هەڵبوەشتێنتەوە یاخود سزایەكی كەمتر لەوەی ئێستا بیگرێتەوە.\nجێی ئاماژەیە سەڵاحەدین دەمیرتاش لە 4 ی 11 ی 2016 لەلایەن هێزە ئەمنییەكانەوە دەستگیركراوە، كە نزیكەی دوو ساڵ دەكات، ئەمەش لە وادەی ئەو سزایەی بۆی بڕاوەتەوە دەكاتە نیوەی سزاكەی لە خراپترین ئەگەردا دەمیرتاش 2 ساڵ و نیویتر بەند دەكرێت.


زایینی: ٢٠-١٢-٢٠١٥ - هەتاوی: ١٣٩٤/٠٩/٢٩ - ١٧:٢٥ تاران قه‌باره‌ی فۆنت:\nكوردستان میدیا: دایكی پێشمه‌رگه‌یەكی حیزبی دێموكراتی كوردستانی ئێران له گوندی "ئه‌نبێ"ی سه‌ر به ده‌ڤه‌ری تهرگه‌وه‌ڕی ورمێ كۆچی دوایی كرد.\nبه‌پێی هه‌واڵی گه‌یشتوو بە ماڵپه‌ڕی كوردستان میدیا، ڕۆژی ٢٦ی سه‌رماوه‌زی ساڵی ١٣٩٤ی هەتاوی، دایه "گوڵستان ده‌رویشی" كچی ئه‌سعه‌د و خه‌ڵكی گو‌ندی "ئه‌نبێ"ی سه‌ر به ده‌ڤه‌ری تهرگه‌وه‌ڕی ورمێ، له ته‌مه‌نی ٥٧ ساڵیدا، به هۆی نه‌خۆشی كۆچی دوایی كرد.\nدایه گوڵستان ده‌رویشی ژنێكی نیشتمانپه‌روهر و هاوكات دایكی هاوڕێی پێشمه‌رگه سدیق ده‌رویشی، ئه‌ندامی كۆمیته‌ی ناوه‌ندیی حیزبی دێموكراتی كوردستانی ئێران بوو كه هه‌ر ئێواره‌ی ڕۆژی ٢٦ی سه‌رماوه‌ز له گۆڕستانی گوندی ئه‌نبێ و له نێو ئاپۆرای دۆستان، دڵسۆزان و لایه‌نگران كورد و كوردستان و حیزبی دێموكراتدا به خاكی پیرۆزی نیشتمان سپێردرا.\nهه‌ر به‌و بۆنه‌یه‌وه حیزبی دێموكراتی كوردستانی ئێران سه‌ره‌خۆشی له بنه‌ماڵه و كه‌س و كاری هاوڕێ سدیق ده‌رویشی ده‌كات و خۆی له خه‌می له‌ده‌ستدانی دایه گوڵستاندا به شه‌ریك و بەشدار ده‌زانێت.


عُمٍرٍ آلزٍمٍنٍ ..~»مٍآحِقِقِ لـ خٍآطَرٍيً [ شُشُشُيًء ] .. ≈ - الصفحة 103\nتصبحون ع الخير يا زواري...\nصفحة 103 من 223 « First < 3 53 93 101 102 103 104 105 113 153 203 > Last »\n04-22-2011, 03:37 AM رقم المشاركة : [ 817 ]\nتصبحون ع الخير يا زواري\n04-25-2011, 11:38 PM رقم المشاركة : [ 818 ]\nتَدړيَ ۆشّ آڵڵيَ يَگڛّڛّڛّرُ ظہۆۈۅړ آڵآحڵٱمْ !\n=’( ڵآ صِرْتٌ آبِـيَگ ۆنصيَبگُ صآر ڵغ’ـيَريَ\n04-25-2011, 11:39 PM رقم المشاركة : [ 819 ]\nآمْآ گڵآمْ يَطفيَ ﺂڵنآآر ..\n" ۆڵآ أصص .!\nترىﺂ برودگ : يَجَرح ، آڵڵھ يَعَآفُيَيَگ .. :"(\n04-25-2011, 11:39 PM رقم المشاركة : [ 820 ]\nتأگُدتُ تمْآمْآ .. أنّ أوجَعَ آڵأيَّآمْ بعد آڵحبِّ ، ڵيَڛَ أوڵهَآ،\nڵأنّ آڵنبتةَ ڵآ تتأڵمْ فورَ آنقطآعِ آڵمْآءْ، بڵ عندمْآ يَبدأُ آڵجَفآفُ فعڵًآ ..!\n04-25-2011, 11:40 PM رقم المشاركة : [ 821 ]\nوعرفت ان [الحب] ..! .......................\n04-25-2011, 11:40 PM رقم المشاركة : [ 822 ]\n|♥ . ‘\nٺعلمٺ من هذﺂ ﺂلزمآن . . ﺂن لٱ شخص يسٺحق : ﺂلٱمآن فمن ﺂعطيٺھ ثقٺي [خدعني] ...\nومن ﺂعطيٺھ בـيآٺي .. قٺلني ۈمن عشٺ لٱجلھ . . عآش لـ غيري ..!\n04-25-2011, 11:41 PM رقم المشاركة : [ 823 ]\nتدريْ وشَ معنىَ " طآوينيْ آلشوقَ " ؟ :\nيعنى يتهيأ ليْ , آشوفك\n. . . وآنِآدي\nولآ ألمحّ إلآ طيف مرّ من قدآآمي وإختفىْ\n04-25-2011, 11:41 PM رقم المشاركة : [ 824 ]\nودِي أكَمِل تآليِ العُمِر فيّ صمَتْ تِعبتْ أدوُر للحُروفْ أبِتسِآمّه =(\n..........أدوُر للحُروفْ أبِتسِآمّه\n........................أدوُر للحُروفْ أبِتسِآمّه


ناوی نزار خەزرەجی‌و چه‌ند كه‌سێكى تر لەلیستی تۆمەتبارانی ئەنفالدا نه‌مان\n14/06/2022 1320 جار خوێندراوه‌ته‌وه\nتۆمەتبارانی ئەنفال هەر ئەو 423 كەسە نین كە دادگای باڵای تاوانەكان بەناوى (قائمە باسما‌و الاشخاص المطلوب اتخاذ الاجرا‌ءات القانونیە بحقهم) لیستی ناویانی بڵاوكردۆتەوە. لەپرۆسەی دادگایی تۆمەتبارانی ئەنفال لەدەستپێكدا حەوت تۆمەتبار دادگاییكران، ئەو حەوت كەسەی دادگاییكران ئەوانەبوون پێشتر دەستگیركرابوون‌و زیندانیبوون، بریتیبوون لە: سەدام حسێن ئەلمەجید، ئەلحەسەن عەبدالغەفور، عەبدالقادر ئەلناسری تكریتی.\nسەرۆكى عێراق كە ڕۆژی شەممە 30ى 12ى 2006 لەسەر تاوانی دوجەیل لەسێدارەدرا، بۆیە تۆمەتی ئەنفالی لەسەر هەڵگیرا، ئەمەش تاوانێكی گەورەبوو بەرامبەر بەكەیسە گەورەكانی دواتر كرا لەناویاندا هەموو كەیسەكانی خەڵكی كوردستان.\nعەلی حەسەن مەجید ئەلحەسەن عەبدالغەفور عەبدالقادر ئەلناسری تكریتی بەرپرسی بیرۆی باكووری پارتی بەعس، لیوا ڕوكن سابیر عەبدولعەزیز حوسێن عەلی دوری بەڕێوەبەری هەواڵگری گشتیی سەربازی، فەریق ڕوكن حوسێن ڕەشید محەمەد عەرەب تكریتی یاریدەدەری ئەركانی سوپا بۆ كاروبارەكانی ئۆپەراسیۆنەكان، لیوا ڕوكن سوڵتان هاشم ئەحمەد، حەمەد ئەلحەمەد ئەلتانی فەرماندەی فەیلەقی یەكەم، تاهیر تۆفیق ئەلحاج، یوسف ئەلعانی سكرتێری لیژنەی كاروباری باكوورو پارێزگاری موسڵ، عەقیدی ڕوكن فەرحان موتڵەگ ساڵەح خەڵەف ئەلجبوری بەڕێوەبەری ڕێكخراوی هەواڵگریی ڕۆژهەڵات.\nتۆمەتباران پاش ساغبونەوەی تاوان لەسەریان حوكمی قەتعی خۆیان بەسزای جۆراوجۆر وەرگرت‌و تاوانباركران بەئەنجامدانی تاوانەكانی جینۆساید، تاوانی جەنگ‌و تاوانی دژە مرۆڤایەتی جگە لەسەدام حسێن‌و تۆمەتبار تاهیر تۆفیق ئەلحاج‌و یوسف ئەلعانی بڕیاری بێتاوانی لەتۆمەتی بەشداریی لەتاوانی ئەنفالیان بۆ دەرچوو، ئەم بێتاوانیەی ناوبراو پرسێارێكی گەورەی دروستكرد بۆ هەموو ئەوانەی شارەزان لەو بوارە.\nهاوكات لەپاڵ ئەو تاوانبارە سەرەكیانە، كۆمەڵێك تۆمەتباری دیكەش لەهەنگاوی یەكەمدا دیاریكرابوون بۆ دادگاییكردن، لێ ئامادەنەبوون لەدادگاو كەیسەكەیان بەهەڵپه‌سێردراوی مایەوە، ئەوان لەناو دەستگیركراوەكان نەبوون، بۆیە بەرەو ڕووی دادگا نەكرانەوە، بەشێكشیان لەژیان نەمابوون، هیچ كەسێك تایبەت بەدۆسیەی ئەنفال دەستگیرنەكراو تەسلیم بەدادگا نەكرا.\nوەك لەدوو داوانامەی دادگای باڵای تاوانەكاندا كە لەخوارەوە ئاماژە بەناوەڕۆكەكانیان دەدەین، ناوی 24 تاوانبار هاتووە "بەپێی نووسراوی ف2 1445 ڕێكەوتی 18ى 12ى 2005ی دادگای باڵای تاوانەكان، ژمارەی فایل 9101و 9102 لەكۆی 9302 فایلی ئامادەكراو بۆ دادگا لەكەیسی تاوانی ئەنفال، بڕیاری گرتن بۆ 24 تاوانبار دەرچووە لەسەر داوای دادوەری لێكۆڵینەوە كە بریتین لە:\n1- نزار عەبدوالكەریم خەزرەجی (ناوی لەلیستی 423 تۆمەتبار نەهاتووە).\n2- یونس ئەلدرب (ناوی لەلیستی تۆمەتباران نەهاتووە).\n3- ئەیاد خەلیل زەكی (ناوی لەلیستی تۆمەتباران هاتووە بەم ژمارەیەی ئاماژەمان پێیداوە) -89- لیوا ڕوكن (ئه‌یاد خه‌لیل زه‌كی) قائید ق ق جح /د.\n4- ڕەمزی مەحمود (ناوی لەلیستی تۆمەتباران هاتووە بەم ژمارەیەی ئاماژەمان پێیداوە) 92- لیوا ڕوكن (ڕه‌مزی مه‌حمود عه‌بدوڵڵا) قائید فرقه مش /33.\n5- سەعید مەحمود باریكە (ناوی لەلیستی تۆمەتباران نەهاتووە).\n6- قاسم دڕەیی (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 216-قاسم ڕه‌شید دڕەیی.\n7- موعتەسەم بەرزنجی (ناوی لەلیستی تۆمەتباران نەهاتووە).\n8- یاسین ڕەئوف (ناوی لەلیستی تۆمەتباران نەهاتووە).\n9- تەحسین شاوەیس (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 409- ته‌حسین شاویس سه‌عید.\n10-قاسم ئاغای كۆیە (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 115- مسته‌شار (قاسم فارس تاهیر مسته‌فا ئاغا) ف د.\n11- بایز عەبدولڕەحمان (ناوی لەلیستی تۆمەتباران نەهاتووە).\n12-عەلی ئەحمەد ڕەشید (ناوی لەلیستی تۆمەتباران نەهاتووە).\n13- نیعمە فارس (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 86- فریق ڕوكن (نعمە فارس حسین) معاون رئیس اركان الجیش للتدریب.\n14- حەمید شەعبان (ناوی لەلیستی تۆمەتباران نەهاتووە).\n15- نەجم عەبدوڵڵا دوری (ناوی لەلیستی تۆمەتباران نەهاتووە).\n16- عیسمەت سابیر (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 94- لیوا ڕوكن (عیسمه‌ت سابیر عومه‌ر) قائد فق /4.\n17- عەدنان جەباری (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 179- سه‌عید عه‌دنان جباری.\n18- جیهان موسا (ناوی لەلیستی تۆمەتباران نەهاتووە).\n19- ڕەفعەت گلی (ناوی لە لیستی تۆمەتباران هاتووە بەم ژمارەیەی ئاماژەمان پێی داوە) 275- شمال رفعت كلی امر سریە.\n20- عوسمان شێخ سەعید (ناوی لەلیستی تۆمەتباران نەهاتووە).\n21- شێرزاد ساڵەح.\n22- تۆفیق جەبار قارەمان (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 159-توفیق جبار قارمان.\n23- حوسێن شێخ سەعید (ناوی لەلیستی تۆمەتباران نەهاتووە).\n24- حەسیب حەمە ئینجە (ناوی لەلیستی تۆمەتباران نەهاتووە).\nلە24 ناوی داواكراو 14یان لەلیستی 423 تۆمەتباری ئەنفالدا دوای پرۆسەی دادگایی ئەنفال لەسەری ساغبوونەوە ناویان نەهاتووە؟؟، لەپێشیانەوە نزار خەزرەجیی كە یەكێكە لەتاوانبارە سەرەكیەكان‌و دەتوانم بڵێم لەدوای سەدام‌و عەلی حەسەن مەجید، خه‌زره‌جى تاوانبارە لەدۆسیەكە.\nئەگەر هیچ پۆست‌و بەرپرسیارێتی سەربازیشی نەبووایە، تەنها وێنەكەی لەگوندی عەسكەری قەڵاسێوكە، قەبارەی تاوانەكانی ئەنفالی چوار كە سەرپەرشتیكردووە، بەسبوون بۆ ئەوەی ناوی لەلیستەكەدا هەبوایەو بەئەنجامدانی تاوانی گەورە سزابدرابایا.\nهەروەها لەڕۆژى 21ى 12ى 2005 بەپێی نوسراوی دادگای باڵای تاوانەكان ژمارە ف2 1474، فایلی ژمارە 9099 دۆسیەی ئەنفال، بەواژۆی ڕائید جوجی سەرۆكی دادوەرانی لێكۆڵینەوە، داوای ناوی سیانی‌و ناونیشانی 18 تاوانبار دەكات لەوانەی لەنامەی پێشوو زۆریان ناویان هاتبوو كە بریتین لەتاوانباران:\n1- سەعید مەحمود باریكە.\n2- عەدنان عەبدوڵڵا جەباری.\n3- شێخ ڕەئوف (نوێ).\n4- شێخ جەعفەر (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) 164- جه‌عفه‌ر عه‌بدولكه‌ریم به‌رزنجی محافز السلیمانیە (نوێ).\n5- شێخ ڕەمەزان (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) (نوێ).\n6- قاسم دڕەیی.\n7- جیهان موسی.\n8- موعتەسەم محەمەد بەرزنجی.\n9- ڕەفعەت گلی.\n10- یاسین ڕەئوف.\n11- غەسان شێخ سەعید (ناوی لەلیستی تۆمەتباران هاتووە بەم ژمارەیەی ئاماژەمان پێی داوە) (نوێ).\n12- تەحسین شاوەیس.\n13- شێرزاد ساڵەح.\n14- قاسم ئاغای كۆیە.\n15- تۆفیق جەبار قارەمان.\n16- بایز عەبدالڕەحمان.\n17- حوسێن شێخ سەعید.\n18-عەلی ئەحمەد ڕەشید.\n19- حوسێن حەمە ئینجە (نوێ).\nلەلیستی دووەمدا 5 ناوی دیكەی هاتۆتەسەر 24 ناوی پێشوو، بەمەش ژماری ئەم داواكراوانە دەگاتە 29 تاوانباری داواكراو، پێی دەچێت دوبارەی ناو بەهەڵە هەبن، لەو ژمارەیە تەنها 11یان وەك تۆمەتبار ناویان هاتۆتەوە، 18یان ناویان لەلیستی تۆمەتباران نەهاتۆتەوە كە پلەی جۆراوجۆریان هەیەو هەندێكیشیان هاوڵاتیان سكاڵایان ڕاستەوخۆ لەدژیان تۆماركردووەو دۆسییەكانیان چۆتە چوارچێوەی كاری دادگاوە، سەرباری ئەوەی ژمارەیەكی دیكەش لەتاوانباران لەلایەن قوربانیانەوە سكاڵایان لەسەر تۆماركراوە ناویان لەناو لیستی 423 تۆمەتباری ئەنفال نەهاتۆتەوە تەنانەت لەلیستی 24 كەسەكەو لیستی 19 كەسەكەش.\nتەنها بەهۆی نەبوونی ناوی خەزرەجی وامان لێدەكات گومانمان بۆ دروست ببێت، بۆیە پێویستە لێكۆڵینەوەی ورد لەم ناوانە بكرێت، هۆكاری نەبوونی ناویان لەڕیزبەندی لیستی تۆمەتباران وەڵامبدرێتەوە، ئەم دوو بەڵگەنامەیە پێویستیان بەساغكردنەوەی زیاترە لەلایەن نووسەران‌و لێكۆڵەرەوانی تایبەتمەند لەبوارەكە، لەگەڵ دەرخستنی ناسنامەی ئەو كەسانەی ناویان هاتووە.\nپێش بڵاوكردنەوەی لیستی ناوی 423 تۆمەتبارەكەی ئەنفال لەپشكنینی دۆسیەی ئەنفال وێڕای لیستی ناوی ئەوانەی نیشانەی ئازایەتیان وەرگرتبوو بەتایبەت 77 كەسەكەی ئەنفالی 1و 2یان لەبەڵگەنامەكان ڕاستەوخۆ ناویان هاتبوو، یاخود لەڕیزی 163 بەشداربووەكەی ئەنفالی 8دا بوون‌و وەك بەڵگە كەوتبووە دەست دادگا، لیستێكی داواكراوانم بۆ چاودێری كوردۆساید دروستكرد لەپشكنینی ئەو سكاڵایانەی پێشكەش دادگاكرابوون، لەڕۆژنامەی هەواڵ‌و پەرتووكی (كوردۆساید -عەلی مەحمود محەمەد- 2008 چاپخانەی ڕۆمان-بڵاوكراوەی وەزارەتی ڕۆشنبیری زنجیرە 630- ل176 بۆ 183) بڵاوكرایەوە، زۆر ناوی تێدایە لەدۆسیەكە سكاڵای لەسەر تۆماركراوە، بەڵام لەڕیزبەندی 423 ناوەكەدا ناویان نییە؟؟؟.


هه‌ڵبژاردنی کوردستان و گۆڕان و کۆمه‌ڵێک ئامانج و به‌رپرسیارێتی – Denegkan\nهه‌ڵبژاردنی کوردستان و گۆڕان و کۆمه‌ڵێک ئامانج و به‌رپرسیارێتی\nbydengekan\tAugust 22, 2009\tگشتی\nچه‌وسانه‌وه‌ی گه‌ل به‌ناوی گه‌له‌وه تاوانه\nدلێر محمد عه‌لی – دانمارک\nخۆسه‌پاندنی ده‌سه‌ڵات به‌سه‌ر گه‌لانی و چه‌وساندنه‌وه و زه‌وتکردنی ئازادییه‌کانیان و کوشتن و بڕینی خه‌ڵک به‌ناوی به‌رژه‌وه‌ندی گه‌له‌وه شتێکی باوه له ڕۆژهه‌ڵاتی ناویندا، باشوری کوردستانیش جیاواز نیه له پڕاکتیزه‌کردنی ئه‌و بۆچونانه‌دا.\nله ماوه‌ی 18 ساڵی ڕابوردودا ده‌سه‌ڵاتی کوردی هه‌ر هه‌نگاوێکی به‌باش زانیبێت بۆ پته‌وکردنی پێگه‌ی خۆی و پاراستنی ده‌سه‌ڵاته‌که‌ی و به‌رژه‌وه‌ندی ته‌سکی حیزبایه‌تی و شه‌خسی خۆیان، یه‌کسه ناو و ده‌سته‌واژه‌ی به‌رژه‌وه‌ندی گه‌ل یان به‌رژه‌وه‌ندی نه‌ته‌وه‌ییان کردوه به‌به‌ریدا ته‌نانه‌ت له‌کاتی پاراستنی تاوانباران و دوژمنانی گه‌لیشدا، هه‌مان ده‌سته‌واژه‌شیان به‌کارهێناوه بۆ ڕێگرتن له لێپرسینه‌وه و خۆده‌ربازکردن له تاوانه‌کانیان دژ به‌گه‌لی کورد له‌سه‌ر هه‌موو ئاستێکدا. نمونه‌ش بۆ ئه‌و جۆر کرده‌وانه هێنده زۆرن که مرۆڤ نازانێت له‌کوێوه ده‌ستپێبکات و که‌ی کۆتایی پێدێت، به‌ڵام ئه‌وه‌ی که دیاره ئه‌وه‌یه که ئاواتێک لای خه‌ڵکی کوردستان دروست بوه و پڕۆسه‌ی کۆتاییهێنانی ئه‌و سوکایه‌تییه ده‌ستی پێکرد، ئه‌وه‌ش ئه‌رکی هه‌ڵگرانی ئه‌و پڕۆسه‌یه دژوار ده‌کات به‌تایبه‌ت دوای ئه‌وه‌ی که له‌یه‌که‌م دانیشتنی په‌رله‌مانی نوێدا و دانانی سه‌رۆک و جێگر و سکرتێری په‌رله‌مانی بێ ده‌نگدان یان پرس و ڕاکردن، ئه‌مه‌ش ئاماژه‌یه‌کی ڕوونه به‌و ئاسته‌مگیریه‌ی له‌به‌رده‌م ئه‌ندامانی لیسته جیاکانی ده‌ره‌وه‌ی ئه‌و یه‌کیه‌تی و پارتیه بۆ جێبه‌جێکردنی به‌رنامه‌کانیان و پاراستنی به‌رژه‌وه‌ندی گه‌ل.\nئه‌لبیرت ئاینشتاین له یه‌کێ له وته‌کانیدا ده‌ڵێ " شێتی له‌وه‌دایه که مرۆڤ هه‌مان هه‌ڵه بکاته‌وه و چاوه‌ڕوان بێت ئه‌نجامه‌که‌ی جیاواز بێت" ئه‌مه‌ش له‌سه‌ر هه‌ڵسوکه‌وتی دوایی سه‌رانی هه‌ردو حیزبی یه‌کیه‌تی و پارتیه که له یه‌که‌م دانیستنی په‌رله‌ماندا هه‌مان هه‌ڵه‌ی خوله‌کانی پێشوویان دوباره کرده‌وه له دامه‌زراندنی پۆسته‌کان و دابه‌شکردنیان به‌سه‌ر دار و ده‌سته‌که‌ی خۆیاندا ئه‌نجامدا، هه‌مان په‌ند له‌سه‌ر یه‌که‌م وتاری سه‌رکۆی هه‌رێمی کوردستانیشدا جێبه‌جێ ده‌بێت که داوا له لیست و لایه‌نه‌کان ده‌کات ئه‌و به‌ڵێنانه‌ی داویانه به جه‌ماوه‌ر جێبه‌جێان بکه‌ن، بێ بیرکردنه‌وه له به‌ڵێنه جێبه‌جێنه‌کراوه‌کانی پێشووی سه‌رۆک و حکومه‌ت و په‌رله‌مانه‌کانی پێشوو. هه‌ڵه‌کانی پێشوی هه‌ردوو حیزب ئه‌م ئه‌نجامانی ئه‌م هه‌ڵبژاردنانه‌ی لێکه‌وته‌وه، بابزانین ئه‌م چه‌ند باره‌کردنه‌وه به چ ئه‌نجامێکیان ده‌گه‌یه‌نێت.\nقۆناغه‌کانی ئێستا و ئاینده‌ی په‌رله‌مان و کۆمه‌ڵگه‌ی کوردستان کۆمه‌ڵێک به‌رپرسیارێت و ئه‌گه‌ر ده‌خاته به‌ر ئه‌ندامانی لیسته‌کانی ده‌ره‌وه‌ی یه‌کیه‌تی و پارتی، به‌تایبه‌ت لیستی گۆڕان که بریتییه له گرێدانی کۆمه‌ڵێک بۆچون و هه‌نگاو له‌سه‌ر ڕۆشنایی به‌ڵێنه‌کانی پێش و کاتی هه‌ڵبژاردندا بۆ ڕێگرتن له به‌رده‌وامبوونی گه‌نده‌ڵی هه‌مه‌لایه‌نه و به‌رپاکردنی ترانسپه‌رانتی له گفتوگۆ و بڕیاره سیاسی و یاساییه‌کانی نێو په‌رله‌مان و حکومه‌تدا که به‌بۆچونی من گرنگه‌کانیان بریتین له:\n1- پێکهێنانی ئۆپۆزیسیۆنێکی ڕاسته‌قینه و کارا له‌ڕێی بوونی بۆچون له‌سه‌ر پرس و پێشهاته‌کان، و ئاشکراکردنی سه‌رجه‌م گفتوگۆداخراوه‌کانی نێو په‌رله‌مان و حکومه‌ت و زانیارییه نهێنیه‌کانی پابه‌ند به بودجه و پرسه چاره‌نوسسازه‌کانی کوردستان و فشار خستنه سه‌ر حکومه‌ت و په‌رله‌مان بۆ ئه‌نجامدانی ڕاپرسی له‌سه‌ر پرسه چاره‌نوسسازه‌کان. له هه‌مان کاتیشدا خۆگونجاندن و تێگه‌یشتن له بارودۆخی ئێستای کوردستان، نه‌ک به‌مانای ملکه‌چبوون یان لاسایی کردنه‌وه، به‌ڵکو به‌مانای شیکردنه‌وه و تێگه‌یشت بۆ به‌هێزکردنی به‌رگریکردن.\n2- به‌رنامه‌ڕێژی بۆ به‌هێزکردنی ژێرخانی ئابوری و گواستنه‌وه‌ی کۆمه‌ڵ له کۆمه‌ڵگه‌یه‌کی به‌کارهێنه‌ر بۆ کۆمه‌ڵگه‌یه‌کی به‌رهه‌مهێنه‌ر، و سه‌روه‌ری یاسا به‌سه‌ر سه‌رجه‌م که‌ناڵه‌کانی داهات و خه‌رجکردن، و کارکردن له‌سه‌ر پرنسیبی له‌کوێت بوو، و لێپێچینه‌وه‌ی یاسایی له‌و که‌سانه‌ی له‌سه‌ر نه‌هامه‌تی خه‌ڵکی هه‌ژار و سته‌مدیه‌ی کوردستان ده‌وڵه‌مه‌ند بوون، هه‌روه‌ها به‌هێزکردنی بنه‌ماکانی دیموکراسیه‌ت و مافی مرۆڤ له کۆمه‌ڵگه‌دا به‌تایبه‌ت ژیانی ڕێکخراوه‌یی و سه‌ندیکاییدا و هه‌وڵدان بۆ ئه‌وه‌ی ده‌سه‌ڵاته‌کانی (یاسادانان، جێبه‌جێکردن و دادوه‌ری) له‌ژێر کۆنتڕۆڵیێکی دیموکراسیدا بێت.\n3- دۆزینه‌وه‌ی زمانێکی ڕوون له‌هه‌ڵسوکه‌وتکردن له‌گه‌ڵ ده‌سه‌ڵاتی ناوه‌ندی عێراق له‌سه‌ر بنه‌مای به‌رژه‌وه‌ندییه‌کانی گه‌لی کورد و پاراستنی تایبه‌تمه‌ندێتی و سه‌روه‌ری خۆی به‌سه‌ر خاک و نیشتمانیدا، و هه‌نگاونان بۆ وه‌دیهێنانی ئامانجه‌کانی وه‌ک گه‌لێکی یه‌کسان به سه‌رجه‌م گه‌لانی دیکه‌ی جیهاندا، و ملکه‌چنه‌بوون بۆ موساوه‌مه سیاسییه‌کانی هه‌ردو حیزب له‌گه‌ڵ ده‌سه‌ڵاتی نێوه‌ندی عێراقدا تۆمارکراون و گه‌لی کوردستان بێئاگایه لێیان. له‌ڕێی پاراستنی ماف و به‌رژه‌وه‌ندیه‌کانی قوربانیانی ئه‌نفال و کیمیاباران و دادگاییکردنی سه‌رجه‌م تاوانباران و فشارخستنه سه‌ر حکومه‌تی عێراق بۆ داوای لێبوردنی فه‌رمی له‌گه‌لی کورد و قه‌ره‌بووکردنه‌وه‌ی سیاسی و یاسایی و ئابووری له گه‌لی کوردستان به گشتی و له قوربانیانی کیمیاباران و که‌سوکاری قوربانیانی ئه‌نفال و تاوانه‌کۆمه‌ڵکوژیه‌کانی دیکه‌ی دژ به گه‌لی کورد.\nئه‌و خواست و داوایانه ئه‌رکێکی ئاسان نیه گه‌ر باوه‌ڕییه‌کی پته‌و نه‌بێت به حه‌تمیه‌تی گۆڕانکاری بنه‌ره‌تی له کوردستاندا و خۆ به‌هێزکردن به شێوه و میتۆدی تازه بۆ به‌رێوه‌بردنی کۆمه‌ڵ، لێره‌شدا پێویسته پردێکی گواستنه‌وه‌ی زانیاری و ئه‌زمون و میتۆدی مۆدێرنی به‌ڕێوه‌بردنی کۆمه‌ڵگه له‌نێوان هه‌نده‌ران و کوردستاندا بۆ سودوه‌رگرتن له ئه‌زمونی گه‌لانی دیکه له به‌ڕێوه‌بردن و به‌ره‌وپێشبردنی کۆمه‌ڵگه‌یه‌کی دیموکراسی شارستانیدا.\nPrevious وه‌ڵامێكی دۆستانه بۆ نامه‌یه‌كی دۆستانه‌ی كاك حه‌مه كاكه ره‌ش\nNext من که‌سێکی غه‌فڵه‌تزه‌ده بووم !


“ئێل بەگی جاف” موغ و پیرمەند و پێشبینیکەرێکی مەزنی لەبیرکراوی کورد؟ – History Of Kurdistan\nHome / بەشی مێژووی كورد / “ئێل بەگی جاف” موغ و پیرمەند و پێشبینیکەرێکی مەزنی لەبیرکراوی کورد؟\ndidar othman 2018-03-08\tبەشی مێژووی كورد, مێژووى سەدەکانى ناوەڕاستى کورد, ناوداران لێدوان نووسین ناچالاککراوە لە “ئێل بەگی جاف” موغ و پیرمەند و پێشبینیکەرێکی مەزنی لەبیرکراوی کورد؟ 2,951 Views\nکە منداڵ بووم لە کۆمەڵگەیەکی بزر لە خۆدا، زۆر کەیفم بە ناسینی پشێبینیکەری بەناوبانگی جیهانی، نۆسترادامۆس، دەهات. ئەو پیاوە فەرەنسیە لە نزیکی ساڵی ١٥٠٣ ز دا لە فەرەنسا لەدایکبوو بوو و پێشبینی زۆر لە ڕووداوەکانی دوای خۆی کردبوو. هەرچەندە ئەمڕۆ مشتومڕی زۆر لەسەر لێکدانەوە و بوونی پێشبینیەکانی هەیە و هەندێک پێیان وایە زۆر لە پێشبینیەکانی ئەمڕۆ لێکدانەوەی بەزۆر بۆ دەکرێن و خەڵک بە زۆر مانا دەدات بە پشیبینیەکانی و هەندێک لە پێشبینیەکانی بۆدروستکراوە، بەڵام بۆ ئێمە لەو منداڵیەدا ناسینی ئەو پیاوە مایەی خۆبادان بوو، لەبەر ئەوەی ناوەکەی ئەوروپی بوو و ناسینی کەسایەتی ئەوروپی ئەو کات نیشانەی ڕۆشنبیری بوو و هەرچەندیشە تا ئێستاش ئەو دیاردەیە بە زەقی بەدی دەکرێت. کەچی نزیکی یانزە ساڵ پێش لەدایکبوونی ئەو پیاوە فەرەنسیە، لە کوردستان پیاوێکی زانا و پێشبینیکەرێکی جیهانی یارسانی لەدایکبوو بوو بە ناوی “ئێل بەگی جاف”، لەبەر ئەوەی کە کورد بوو نەک کەس لە جیهاندا ناوی نەبیستووە بەڵکو زۆرینەی کوردیش ئاگاداری پیرمەندیی و زانایی ئەم پیاوە نین.\nپێش ئەوەی کە باسی ئێل بەگی جاف بکەین، دەبێت ئاوڕێک بدەینەوە لە فەرهەنگی پێشبینیکردن لە کوردەواریدا. ئەم فەرهەنگە لە سەرچاوە مێژووییەکاندا، لە ناو موغەکاندا باو بووە. بەپێی هیرۆدۆت، میدەکان شەش هۆزی سەرەکی بوون، یەکێک لەو هۆزانە هۆزی موغان بووە و ئەم هۆزە تایبەت بوون بە کاری ئاینی. ئەم هۆزە مید/کوردە، هێندە کاریگەریان لەسەر ناوچەکە هەبووە دوای شکاندنی میدەکان، فارسەکان بۆ بەهێزکردنی دەسەڵاتی خۆیان و کزکردنی دەسەڵاتی میدی، ڕۆژێک بە تایبەت کەوتنە سەربڕینی مید و کوشتنیان.\nموغەکان ڕۆڵێکی گەورەیان لە ژیانی خەڵکدا هەبوو. لەو سەردەمەدا هیچ کەس بۆی نەبووە قوربانی بکات بێ بوونی موغێک. ئەوان ڕۆڵی پەیوەندی نێوان خواداکان و خەڵکیان دەبینی. بەڵام لە سەردەمی دێریندا، موغەکان تایبەت نەبوون بە ئاینێکی تایبەت، بەڵکو ئەوان پیاوی ئاینی بوون و بەپێی بیروباوەڕی ئەو وەختە خاڵی پەیوەندی نێوان خودا جیاوازەکان و خەڵک بوون. موغەکان خەوبینییان شیکردۆتەوە و شارەزای زانستی ئەستێرەناسی بوون کە ئەو کات وەک بەشێک لە ئایین سەیکراوە و پێیان وابووە چارەنووسی خەڵک بە ئەستێرەکانەوە بەستراوە. موغەکان لە ئەستێرەناسی و بەستنەوەی بە ژیانی خەڵکەوە هێندە بەناوبانگ بوون، تەنانەت ئینجیلیش لە پەیوەست بە لەدایکبوونی عیسادا ئاماژە بە سێ موغ دەکات کە ئەوان لە ڕۆژهەڵاتەوە لە ڕێگای ئەستێرەوە پێشبینی لەدایکبوونی عیسایان کردبوو و لە کاتی لەدایکبوونی عیسادا گەیشتبوون و دیاری خۆیان بەو پێغەمبەرە تازە لەدایکبووە بەخشیبوو. بەو جۆرە پێشبینیکردن لە ناو موغە کوردە/میدەکاندا بەشێک بوو لە توانای ئاینیان و بە دڵنیایی بەشێکی باشی ئەو زانینە پەیوەندی بە هوشیاری و ئاگاداریان لە ڕووداوەکانی دەوروبەری خۆیانەوە هەبووە بەڵام لەو سەردەمەدا هەمووی مۆرکی ئاینی پێ دەدرا.\nفەرهەنگی پشێبینیکردن لە ناو کورد دا ماوەتەوە و لە ناو ئاینی یارسانیدا چەند نموونەیەک هەن کە پێشبینی ڕووداوەکانی دوای خۆیان کردووە، لەوانە ئێل بەگی جاف و خان ئەڵماسی لوڕستانی. ئێل بەگی جاف لە ساڵی ١٤٩٢ ز دا لە شارەزوور لەدایکبووە و لە ١٥٥٣ ز دا دا کۆچی دوایی کردووە. هەر وەک بە ناوەکەیدا دەردەکەوێت ئێل بەگ سەر بە بنەماڵەیەکی جاف بووە و سۆرانی ئاخێو بووە. ئەم پیاوە لە شارەزووردا خوێندوویەتی و بۆ ماوەیەک ڕووی کردۆتە بەغدا و دواتر سەردانی هەندێک لە شارەکانی ئێرانی کردووە. هەندێک سەرچاوە دەڵێن کە ئێل بەگ کەوتۆتە ژێر هەڕەشەی موسوڵمانەکانی شارەزوورەوە بۆیە شارەزووری بەجێهشیتووە و ڕووی کردۆتە هەورامان. بەڵام سەرچاوەی بڕواپێکراو نیە لە ئارادا کە پشتگیریەکی ڕوون لەوە بکات. ئێل بەگ تا کۆتایی ژیانی بە ڕێنوێنی کردنی خەڵکەوە سەرقاڵ بووە و لە تەمەنی نزیکی ٦١ ساڵیدا کۆچی دوایی کردووە.\nئەم پیاوە لەوە دەچێت بەرهەمی شیعری ئاینی یارسانی زۆری هەبووبێت، بەڵام ئەوەی کە ماوە و پێی ناوبانگی دەرکردووە. شیعرێکی پێشبینیکردنە بە ناوی ” کێ وە قەولی کێ دەکا”. لەم شیعرە ناسکەدا ئێل بەگ زۆرێک لە پێشبینیەکانی دەخاتە ڕوو کە مایەی سەرسوڕمانن. زۆر دەستنووسی ئەو شیعرەی ئێل بەگ لە ئارادا ماون، یەکێک لە کۆنترینیان لە ساڵی ١٨٥٤ ز دا نووسراوەتەوە.\nئێل بەگ لە سەرەتای ئەو شیعرەدا باس لەوە دەکات کە ئەو بە قسەی گۆرانەکان دەکات کە ئەو کات بە نزیکی هەموویان لەسەر ئاینی یارسانی بوون و دەڵێت:\nمن بە قەولی گۆران دەکەم قسە لەژێر هەوران دەکەم\nهەمووی لە بۆ سۆران دەکەم ئیتاعەتی دەوران دەکەم\nهەروا بووە و هە وا دەبێ\nلە شوێنێکدا دەڵێت:\nمەردان مەردی گەزاف دەکەن هەم بە ڕاستی خەلاف دەکەن\nقسان بە تیر قەڵاف دەکەن بە ڕێگەی دوور مەساف دەکەن\nهەروا بووە و هەر وا دەبێ\nواتە: مەردان و پیاوان درۆ و گەزاف دەکەن و لە ڕێگەی ڕاست لا دەدەن و قسان لە دوورەوە بە یەکتری دەگەیەنن. لێرەدا ئێل بەگ پێشبینی گوێزانەی قسە دەکات لە دوورەوە لە نێوان خەڵکدا.\nلە شوێنێکی تردا ئێل بەگ دەڵێت:\nواتە: دڵم زۆر تەنگ دەبێ و چونگە دەنگی تۆپ و تفەنگ دەبێ ئەوسا شەڕی سەرباز بە فیشەک دەبێ و ئێران دەکەوێت ژێر دەستی فەرەنگەوە.\nعێل بەگی دی دڵگیر دەبێ فەرەنگساتن زنجیر دەبێ\nئێران و ڕۆم نەخچیر دەبێ ئەوسا فەزا تەسخیر دەبێ\nواتە: ئێل بەگ زویر و دڵگیر دەبێت چونگە فەرەنگساتن یەکدەگرێت (کە لەوێدا مەبەستی لەئەوروپیەکانە). ئێران و ڕۆم (تورکی عوسمانی) بە دەستی ئەوان دەگیرێ و ئاسمانیش لەلایەن مرۆوە دەگیرێت.\nشیعرەکەی ئێل بەگ دوورو درێژە و لێرەدا تەنها ئاماژە بە چەند دێڕێکی کرا. لەو شیعرەدا ئێل بەگ ئاماژە بە دەرکەوتنی فڕۆکە و دروستکردنی پەیوەندی دوور لە نێوان مرۆڤ و بەرپابوونی سیستمی جمهوری و هەروەها زۆر لە گۆڕانکاریەکانی تری کوردستان و و دنیا دەکات. شیعرەکان جگە لەوەی کە بۆ ئەو سەردەمە پێشبینی و زانیاری سەرنج ڕاکێشی تێدایە، لە هەمان کاتدا ڕیدمێکی ناسکی هەیە و زۆر ئاسانە بکرێتە گۆرانی. لە ناو یارسانەکاندا ئەو شیعرە بە تەمورەوە دەگووترێن هەروەک لەم لینکەدا دەبینرێت:\nهەروەک ئاماژەی پێکرا، پێشبینیکردن لە شیعرەکانی خان ئەڵماسی لوڕستانیشدا کە ئەویش کەسێکی یارسانی بووە، بەدی دەکرێن. خان ئەڵماس شیعرەکانی بە زاراوەی هەورامی وتووە کە وەک زمانی ئاینی یارسانی مامەڵەی لەگەڵدا کراوە.\nمن دڵنیام گەر ئێل بەگ پیاوێکی فارس، تورک یان عەرەب بوایە، ئەمڕۆ زۆربەی خەڵک لە جیهاندا و کوردیش بە دڵنیایی دەیناسی و لەوانەبوو هەندێک تاکی کوردیش شانازی بە ناسینیەوە بکەن و خۆیانی پێوە بابدەن. بەڵام بە داخەوە لەبەر ئەوەی ئەم پیاوە کوردە، زۆرینەمان ئاشنای شیعرە نایابەکەی نین.\nیەکێک لە هۆکارە سەرەکیەکانی بزربوونی کورد لە فەرهەنگی خۆی. نائاشنابوونیەتی بە ئاینی یارسان و هەزاران شیعری ئاینیی دەوڵەمەندی ئەو ئاینە کوردیە. لە ڕاستیدا شیعرە یارسانیەکان فیکر و فەرهەنگی کوردی ڕابردووی بۆ پاراستووین و ئەو گەوهەرە بەنرخەی بۆ هێشتووینەتەوە. کەچی ئەمڕۆ بۆ ئەوەی کە لەم ئاینە کوردیە دەوڵەمەندە بگەین، لە سەرچاوەی کوردیەوە ناتوانین ئەوە بکەین، بەڵکو دەبێت لە ڕێگای سەرچاوەی فەرەنسیەوە ئەوە بکەین. لەبەر ئەوەی بەو زمانە دەیان لێکۆڵینەوەی زۆر زانستی لەسەر ئاینی یارسانی هەیە و زۆرینەی لێکۆڵینەوە کوردیەکان لەم بوارەدا هێشتا زۆر سادەن و تەواو نائاشنان بە ئاینەکە.\nلەوانەیە شیعرەکانی ئێل بەگ هاوشێوەی ئەوانەی نۆسترادامۆس جێی مشتومڕ بێت، بەڵام بە دڵنیایی ئەم پیاوە گەوهەرێکی تری فەرهەنگی کوردیە کە مافی خۆی پێ نەدراوە. ئەوە بەهۆی ئاینی یارسانیەوەیە کە شیعرەکانی پارێزراوە و هەر ئەوانیشن ئەمڕۆ بە ئامێری تەمورەی یارسانیەوە ئەو پیرمەندەیان بە زیندوویی بۆ هێشتۆینەتەوە. نائاشناییمان بەو فەرهەنگە دەوڵەمەندە کەلێنێکی گەورەی لە خۆناسیندا بۆ دروست کردووین و بۆیە ئەمڕۆش ئەو ئاینە کوردیە بە نامۆیی لە کوردستاندا ماوەتەوە و لە دەرئەنجامدا ئەو پیرمەندە یارسانیە بە نەناسراوی و بێ ناز ماوەتەوە.\n– ئێل بەگ موغ نەبووە، هۆکاری ناوهێنانی بە موغ لەم وتارەدا بەردەوامی دانیەتی بە فەرهەنگی پێشبینیکردنی موغ.\n– لە کوردستان ساڵانە فێستیڤاڵێک بە ناوی (فێستیڤاڵی ئێل بەگی جاف) دەکرێت، بەڵام وا دەردەکەوێت کە ئەو فێستیڤاڵە زیاتر بۆ مەبەستی سیاسی و خستنە ڕووی تیرە جیاوازەکانی جاف بەڕێوە دەچێت لەبری ناساندنی ئەو پیرمەندە کوردە.\n– هیچ لێکۆڵەرێکی کورد هێندەی مامۆستا سدیق بۆرەکەیی کاری نەکردووە بۆ پاراستن و نووسینەوەی شیعرە یارسانیەکان و ناساندنی بە تاکی کورد. هەوڵی ئەو مامۆستا و سەربازە وونە جێی دەستخۆشیە. من هەمیشە سوود لە کارەکانی وەردەگرم کاتێک کە دەمەوێت ئاشنای شیعرە یارسانیەکان ببم. لە نووسینی ئەم بابەتەشدا بە هەمان شێوە سوودی تەواوم لە کاری ئەو مامۆستایە بینیوە.\nPrevious ڕەنگدانەوەی ئایین لە دەڤەری بادینان دا\nNext ئایا زیاتر لە نۆ سەد ساڵ لەمەوبەر کۆنترین شیعری سۆرانی لە مێژوودا لەلایەن پیر ئەحمەدی کەرکوکی یارسانیەوە نووسراوە؟


لە یەك رۆژدا 31 توشبوی كۆرۆنا لەهەرێم تۆماركران\nوەزارەتی تەندروستی حكومەتی هەرێمی كوردستان رایگەیاند: لەماوەی 24 سەعاتی رابردودا 31 حاڵەتی نوێی توشبون بە كۆرۆنا تۆماركراون و ئێستاش 191 توشبو لەژێر چاودێری پزیشکی دان.\nئاوێنە: وەزارەتەكە، ئەمشەو شەممە، لە راگەیەندراوێكدا ئاشكرایكرد: لەماوەی ٢٤ سەعاتی ڕابردودا؛ (١٤٩١) پشکنین ئەنجام دراوە لەسەر ئاستی هەرێمی کوردستان؛ (١٠٣٣) هەولێر، (١٥٤) سلێمانی، (٢٩٩) دهۆك، (٤) سۆران و دەرەنجام (٣١) توشبوی نوێی كۆرۆنا تۆمار کران.\nبەپێی راگەیەندراوەكە سێ لە توشبوەكان لە پارێزگای هەولێر تۆماركراون و پێكدێن لە: (٣) پیاو تەمەنیان (٢٣)، (٢٢)، (٢١) ساڵ، پێشینەی گەشتیان ھەبوە لە وڵاتی ھەنگاریا گەڕاونەتەوەو لە کەڕەنتین بون.\nهەروەها 24 لە توشبوەكان لە پارێزگای سلێمانی تۆماركراون و پێكدێن لە: (١٤) پیاو تەمەنیان (٨١)، (٨٠)، (٦٦)، (٦٠)، (٥٨)، (٥٥)، (٥٤)، (٥٣)، (٥١)، (٤٨)، (٤١)، (٢٨)، (٢٨)، (٢٦) و (٩) ئافرەت تەمەنیان (٧٣)، (٧٠)، (٦٨)، (٦٣)، (٥٠)، (٤٣)، (٤٠)، (٣٦)، (٢٧) و کچێکی گەنجی تەمەن (١٦) ساڵ، چوار توشبو بەرکەوتوی توشبوانی پێشون، یەك توشبو پێشینەی گەشتی ھەبوە، نۆزدە تشبوەکەی تر نیشانەی نەخۆشیان ھەیە و پشکنینیان پۆزەتیڤ دەرچوە، هەژدە توشبو دانیشتوی ناو شاری سلێمانی، یەك توشبو دەنیشتوی قەزای دەربەندیخان، یەك توشبو دانیشتوی قەزای پێنجوین، دو توشبو دانیشتوی قەزای کەلار، یەك توشبو دانیشتوی پارێزگای ھەڵەبجە، یەك توشبو دانیشتوی پارێزگای بەغداد.\nهەر بە گوێرەی راگەیەندراوەكە چوار توشبویان لە پارێزگای دهۆك تۆماركراون كە پێكدێن لە: (٢) پیاو تەمەنیان (٤٢)، (٢٢) ساڵ و (٢) ئافرەت تەمەنیان (٦٠)، (٣١) ساڵ، توشبوی یەکەم پیشەی پاسەوانە لە پارێزگای بەغداد گەڕایتەوە و بەرکەوتوی توشبوی پێشوە و دانێشتوی قەزای سێمێلە، توشبوی دوەم شوفێری بارهەڵگرە دانیشتوی باشیکە لە خالی پشکنین نمونەی پشکنینی تاقیگەی لێوەرگیراوە و پۆزەتیڤ دەرچوە، دو ئافرەتە توشبوەکەی تر لە خانەوادەی توشبوەکەی دوێنێی پارێزگای دھۆکن و کە یەکیان دانیشتوی قەزای سێمێلە و ئەوەی دیکەیان دانیشتوی ناو شاری دھۆکە.\nوەزارەتی تەندروستی ئاماژەی بەوەداوە كە بە تۆماركردنی ئەو حاڵەتە نوێیانە، کۆی گشتی توشبوان بە ڤایرۆسی کۆرۆنا لە هەرێمی کوردستان گەیشتە (٦٠٦) توشبو، لەنێویاندا (٦) مردن هەیەو (٤٠٩) نەخۆش چاکبوەتەوەو ئێستا تەنها (١٩١) نەخۆش لەژێر چاودێری پزیشکی دان.


ئاوارە عێراقیەکان دەگەڕێنەوە ماڵەکانیان لە مانگی ئەیلول لە کەمپی سەلامییەوە، لەژێر سەرپەرشتی نەتەوە یەکگرتوەکان و عێراقدا. [خاوەنی وێنە: حکومەتی عێراق]\nرێکخراوی کۆچی نێودەوڵەتی سەربە نەتەوە یەکگرتوەکان و وەزارەتی کۆچ و کۆچبەران دەستیانکردووە بە پرۆژەیەك بۆ ئاسانکاریی گەڕانەوەی ئاوارە عێراقیەکان بۆ شوێنەکانی خۆیان.\nپرۆژەکە چارەسەری بەردەوام دەبەخشێتە ئاوارەکان بە بنیاتنانەوەی ماڵەکانیان یان قەرەبووکردنەوەی خەڵکەکە بە نیشتەجێبوونی جێگرەوە. ئەم پرۆژەیە لە کەمپەکانی پارێزگاکانی ئەنبار و نەینەوا بۆ ئاوارەکان دەستیپێکرد.\nبەڕێوبەری گشتی بەڕێوبەرێتی لقەکانی وەزارەت، عەلی عەباس جەهانکیر بە دیارونای وت پرۆژەکە بەگوێرەی ئەو گریمانە بنەڕەتیەیە کە جەختدەکاتەوە لە بنیاتنانەوەی خانووەکان بۆ خەڵکە ئاوارەکە پێش گەڕانەوەیان.\nوتی جۆری کۆمەك پشتدەبەستێت بە رادەی ئه‌و زیانه‌ی به خانووەکان گه‌یشتووه.\nحکومەتی عێراق ئاسانکاریی کردووە بۆ گەڕانەوەی خێزانە ئاوارەکان بۆ ماڵەکانیان لە 10 ئەیلول لە کەمپی سەلامییەوە. [خاوەنی وێنە: حکومەتی عێراق]\nوتیشی ده‌ستپێشخه‌رییه‌كه سەرەتا بۆ یارمەتیدانی ئاوارەکانی فەلوجەی پارێزگای ئەنبار جێبەجێکرا، کە 94 خێزانیان تائێستا گەڕاونەتەوە.\nده‌ستپێشخه‌رییه‌كه لەئێستادا لە نەینەوا جێبەجێدەکرێت، کە 120 خێزان لە کەمپی سەلامیەوە لە 10 ئەیلول گەڕانەوە.\nجەهانکیر وتی نزیکەی 1,300 خانوو تائێستا لە پرۆژەکەدا جێیانکراوەتەوە و وتیشی ئاوارەکان دوای ماوەیەك خانووەکانیان بۆ بنیاتنراوەتەوە یان كۆمه‌كی داراییان دراوەتێ بۆ بنیاتنانەوەی.\nبەڕێوبەری یەکەی سەقامگیریی کۆمەڵایەتی له رێکخراوی کۆچ، سایۆبهان سیمۆجۆکی بە دیارونای وت پرۆژە نوێکە مەبەستی تەنیا گەڕانەوەی ئاوارەکان نییە بۆ ماڵەکانیان. وتی بەڵکو مەبەستێتی دڵنیایی بدات کە دەمێننەوە و لە ناوچەکانیان نیشتەجێدەبن.\nسیمۆجۆکی وتی گەڕانەوەی ئاوارەکان لە کەمپی سەلامییەوە بەشێك بوو لە قۆناغی یەکەمی پرۆژەیەکی بەردەوام بۆ دابینکردنی پێداویستییه‌كانی خەڵكە ئاوارەکە. ئامانجەکە یارمەتیدانی گەڕانەوە و تێکەڵکردنەوەیانە بە کۆمەڵگەکانیان، لەگەڵ دابینکردنی خزمەتگوزاریە بنەڕەتیەکانی وەك ئاوی خواردنەوە.\nوتیشی گەڕانەوەی ئاوارەکان بەشێوەیەکی خۆبەخشانە و ئاشتیانە ئەنجامدراوە، بەهەماهەنگی له‌گه‌ڵ حکومەتی خۆجێی و بە پاراستنی کەرامەتی خەڵكە ئاوارەکە.\nوریایی له ڤایرۆسی کۆرۆنا\nبەڕێوبەری نوسینگەی وەزارەتی کۆچ و کۆچبەران له پارێزگای نەینەوا، خالید عەبدولکەریم بە دیارونای وت پلانەکان بۆ گەڕانەوەی خۆبەخشانە لە کەمپی سەلامییەوە رەچاوی مه‌ترسییه‌كانی ڤایرۆسی کۆرۆنا (کۆڤید-19)ی کردووه.\nوتی تیمەکانی وەزارەتی کؤچ و کۆچبەران و رێکخراوی کۆچی نێودەوڵەتی رەچاوی خۆبەدورگرتنی کۆمەڵایەتییان کردووه بە کەمکردنەوەی ژمارەی ئاوارە گەڕاوەکان بۆ ماڵەکانیان لە هەر پاسێکدا و ئاماژەیکرد بەوەی تەنیا 36 خێزان لە 10 ئەیلول گەڕانەوە.\nلە سەردانێکدا بۆ کەمپی قادیا لە پارێزگای دهۆك لە باکوری عێراق، مانگی ئەیلول، سەرەکوەزیرانی عێراق مستەفا کازمی جەختی لەسەر پابەندیی حکومەتەکەی کردەوە بە گێڕانەوەی هەموو ئاوارەکان بۆ ماڵەکانیان.\nمیدیای عێراقی قسەیەکی کازمییان گواستەوە کە دەڵێت حکومەت هەموو هەوڵێك دەدات بۆ ئاسانکاریی گەڕانەوە و دابینکردنی سەقامگیری بۆ خێزانەکان.


ڕۆژنامه‌یه‌ک: چاودێریکردنی ته‌له‌فونه‌کانی ئه‌نگێلا مێرکڵ کۆتایی پـێهاتوو\nڕۆژنامه‌ی واڵستریت جۆرناڵی ئه‌مه‌ریکایی ده‌ڵێت سه‌رۆک ئۆباما بۆ نزیکه‌ی 5 سـاڵ بووه ئاگادارنه‌بووه ده‌زگا زانیاریـیه‌کانی ئه‌مه‌ریکا چاودێری ته‌له‌فونه‌کانی ڕێبه‌رانی جیهانیان کردووه، له‌وانه ته‌له‌فونه‌که‌ی ڕاوێژکاری ئه‌ڵمانیا ئه‌نگێلا مێرکڵ. ده‌شڵێت ئه‌و چاودێریکردنی ئێسـتا کۆتایی پـێهاتووه.\nڕۆژنامه‌که ڕۆژی دووشه‌ممه له ڕاپـۆرته‌که‌یدا له زاری کاربه‌ده‌سـتانی ئه‌مه‌ریکایی که ناوه‌کانی ئاشـکرا نه‌کردووه، نووسیویه‌تی چه‌ند مانگێـک له‌مه‌وبه‌ر سه‌رۆک ئۆباما به‌مه‌ی زانیوه، ئه‌وه‌ش پاش ئه‌وه‌ی داوای ڕاپـۆرتێـکی له‌سه‌ر کاره‌کانی ئاژانسی ئاسایشی نیشتیمانی ئه‌مه‌ریکا (NSA) کردبوو.\nبه‌پـێی ڕۆژنامه‌که ئه‌و ڕاپـۆرته‌ی خراوه‌ته به‌رده‌م سه‌رۆک ئۆباما ئاشـکرای کردووه ئاژانسه‌که چاودێری ته‌له‌فونی 35 ڕێبه‌ری وڵاتانی کردووه، به‌ڵام که کۆشـکی سـپی به‌مه‌ی زانی، زۆربه‌ی ئه‌و چاودێریکردنانه لابران.\nکاربه‌ده‌سـتان گوتویانه ژماره‌یه‌کی زۆری چاودێری هه‌ن که سه‌رۆک ئۆباما هێشـتا لێی ئاگادار نین.\nله‌گه‌ڵ ئه‌وه‌شـدا، ڕۆژنامه‌ی Bild am Sonntag ئه‌ڵمانی له زاری کاربه‌ده‌سـتێـکی NSA که ناوی ئاشـکرا نه‌کردووه، نووسیویه‌تی له سـاڵی 2010 سه‌رۆک ئۆباما له لایه‌ن NSA وه ئاگادارکراوه‌ته‌وه ده‌زگا سیخوڕیـیه‌کانی ئه‌مه‌ریکا چاودێری ته‌له‌فونه مۆبایله‌که‌ی ئه‌نگێلا مێرکڵ ده‌که‌ن.


زیاد كردنی كورسی بۆ رِۆژنامه‌نووسان | Ministry of Higher Education and Scientific Research\nزیاد كردنی كورسی بۆ رِۆژنامه‌نووسان\nبه مه‌به‌ستی پێداچوونه‌وه به رِێنماییه‌كانی وه‌رگرتنی قوتابیان له به‌شه‌كانی رِاگه‌یاندن له زانكۆ و په‌یمانگاكانی هه‌رێمی كوردستان ،ئه‌نجومه‌نی وه‌زاره‌تی خوێندنی باڵا و توێژینه‌وه‌ى زانستی له كۆبوونه‌وه‌ى ئاسایی خوێ له رِۆژی سێشه‌ممه له رِێكه‌وتی 7/9/2010 برِیاری دا به زیادكردنی كورسی ته‌رخان كراو بۆ رِۆژنامه‌نووسان.\nئه‌مه‌ش ده‌قی برِیاره‌كه‌یه:\nهه‌ریه‌كه له زانكۆی سه‌لاحه‌ددین و سلێمانی (8) كورسی ته‌رخان ده‌كات بۆ رِۆژنامه‌نووسان. واته له‌كۆى گشتى ده‌كاته (16) كورسى.\nهه‌ریه‌كه له ده‌سته‌ى خوێندنی ته‌كنیكی هه‌ولێر و سلێمانی (10) كورسی ته‌رخان ده‌كه‌ن بۆ رِۆژنامه‌نووسان. واته (20) كورسى و، له هه‌ر په‌یمانگایه‌ك (5) كورسی بۆ بواری رِاگه‌یاندنی ته‌له‌فزیۆن . (5) كورسی بۆ بواری رِۆژنامه‌گه‌ری.\nپێشبرِكێ له‌سه‌ر ئه‌و كورسیانه كراوه ده‌بێت بۆ هه‌موو ئه‌و كاندیدانه‌ى هه‌ڵگری ناسنامه‌ى پیشه‌یین و خاوه‌ن ئه‌زموونن له بواری رِاگه‌یاندن. پێشكه‌ش كردن ته‌نیا له‌لایه‌ن خودی كاندیده‌وه‌یه ، به رِاسته‌وخۆیی و به‌بێ پشتگیری هیچ لایه‌نێك ئه‌نجام ده‌درێت. له‌مه‌و دوا كورسی بۆ هیچ رِێكخراوێك ته‌رخان ناكرێَت.\nبۆردێك به ئه‌ندامێتی سه‌رۆك به‌شه‌كانی رِاگه‌یاندن له زانكۆكانی سه‌لاحه‌ددین وسلێمانی و ده‌سته‌كانی هه‌ولێر وسلێمانی پێك ده‌هێنرێت.\nئه‌و بۆرده به كاری پرسیار دانان و ئه‌نجامدانی تاقی كردنه‌وه‌یه‌كی مه‌ركه‌زیانه هه‌ڵده‌ستێت كه تایبه‌ته به پرِكردنه‌وه‌ى ئه‌و كورسیه ته‌رخان كراوانه.\nتێبینى: وه‌رگرتن پێویستی به چاوپێكه‌وتن نیه و. كار به هیچ رِێنماییه‌كی پێشتر ناكرێت.


وه‌زاره‌تی دارایی و ئابووری حكومه‌تی هه‌رێمی كوردستان خشته‌ی دابه‌شكردنی مووچه‌ی فه‌رمانبه‌رانی ڕاگه‌یاند.\nبه‌پێی خشته‌كه ئه‌مڕۆ پێنجشه‌ممه دابه‌شكردنی مووچه‌ی مانگی شوبات به لێبڕینی سه‌دا 21 بۆ فه‌رمانبه‌ران و مووچه‌خۆران و له سه‌دا 50 بۆ پله باڵاكان ده‌ست پێده‌كات و، ژماره‌یه‌ك وه‌زاره‌ت و فه‌رمانگه مووچه وه‌رده‌گرن.\nوه‌زاره‌تی ته‌ندروستی، دیوان و لیواكانی پێشمه‌رگه، یه‌كه‌كانی 70 و 80ی وه‌زاره‌تی پێشمه‌رگه، وه‌زاره‌تی دارایی و ئابووری، وه‌زاره‌تی ناوخۆ، فه‌رمانده‌یی پێشمه‌رگه‌ی زێره‌ڤانی و پۆلیسی به‌رگری و فریاكه‌وتن، ره‌گه‌زنامه، پۆلیسی نه‌وت و غاز، وه‌زاره‌تی كاروباری شه‌هیدان و كه‌سوكاری شه‌هیدان و ئه‌نفالكراوان مووچه‌ی مانگی شوبات وه‌رده‌گرن.\nسبه‌ینێ هه‌ینی دابه‌شكردنی مووچه‌ی به‌رده‌وام ده‌بێت و ژماره‌یه‌ك وه‌زاره‌ت و فه‌رمانگه له‌و رۆژه‌دا مووچه‌یان پێده‌درێت ، به گوێره‌ی خشته‌كه‌ی وه‌زاره‌تی دارایی، ده‌بێ له‌ماوه‌ی چوار رۆژدا دابه‌شكردنی مووچه‌ی مانگی شوباتی سه‌رجه‌م وه‌زاره‌ته‌كان ته‌واو بێت.\n333 جار خوێندراوه‌ته‌وه\n2/25/2021 10:48:25 AM\nبافڵ تاڵه‌بانی بۆ یادی 123 ساڵه‌ی ڕۆژنامه‌گه‌ری كوردی په‌یامێكی پێرۆزبایی بڵاوك...\nجوتیار عادل؛ حكومه‌ت پابه‌نده بۆ ئه‌وه‌ی 30 رۆژ جارێك موچه دابه‌شبكرێت...


بەوێنە..لیژنە هاوبەشەكانی قائیمقامیەت چەند شوێنێكیان داخست – تۆڕی میدیایی خەڵک\n2020/06/17 - 12:41 PM\nقائیمقامیەتی سلێمانی ڕایدەگەیەنێت، بەمەبەستی پابەندكردنی شوێنەكان بە ڕێنماییە تەندروستییەكان و ڕێكارەكانی خۆپارێزی دژی ڤایرۆسی كۆرۆنا، لیژنە هاوبەشەكانی قائیمقامیەتی سلێمانی بەهاوكاری بەڕێوەبەرایەتی ئاسایشی سلێمانی و لیوای یەكی پاراستنی سلێمانی، هەڵمەتی فراوانی پشكنینیان بۆ دوكان و بازاڕ و شوێنە گشیەكان ئەنجام دا.\nقائیمقامیەتی سلێمانی لە ڕاگەیەنراوێكدا ئاماژە بۆ ئەوە دەكات، ئەو شوێنانەی پابەندنەبن بە مەرج و ڕێنماییەكانی كاركردن و ڕێكارەكانی خۆپارێزی، بەفەرمانی قائیمقامی سلێمانی دادەخرێن و خاوەنەكانیشیان ڕووبەڕووی ڕێكاری یاسایی دەكرێنەوە.\nجەختی لەوەش كردەوە، ژوری ئۆپراسیۆنەكان دژی ڤایرۆسی كۆرۆنا لە سلێمانی، لیژنە هاوبەشەكانی قائیمقامیەتی سلێمانیان ڕاسپاردوە بڕیارەكانی ژورەكە جێبەجێبكەن، دەسەڵاتی تەواویش دراوە بەلیژنەكان لەكاتی هەبوونی سەرپێچیدا، شوێنەكە دابخەن و خاوەنەكەشی ڕووبەڕووی ڕێكاری یاسایی توند بكەنەوە.\nڕوونیشیكردەوە، بۆ ئەو مەبەستەش ئەمڕۆ چوار شەممە، لیژنەكان سەردانی دوكان و بازاڕی گەڕەكی ئاشتییان كرد و سێ شوێنی سەرپێچیكاریان داخستووە، دوێنێش سەردانی دوكان و بازاڕەكانی گەڕەكی كانی بای شاری سلێمانیان كردوە، هەڵمەتەكەش بەدەرە لە خشتەی كاری ڕۆژانەی خۆیانە و بەردەوامیش دەبێت.


کوردیپێدیا - سوپاسنامەک ژ مەڵبەندێ چوارێ ئێکەتی نیشتمانی کوردستان\n📝 سوپاسنامەک ژ مەڵبەندێ چوارێ ئێکەتی نیشتمانی کوردستان | پۆل: بەڵگەنامەکان | زمانی بابەت: 🏳 کرمانجی - کوردیی سەروو\nسوپاسنامەک ژ مەڵبەندێ چوارێ ئێکەتی نیشتمانی کوردستان\nبناڤێ بەرپرس و جێگر و دەستەیا کارگێڕیا مەڵبەندێ چوارێ دهوک یێ (ی.ن.ک) سوپاسییا هەموو وان هەڤاڵان دکەین یێن زەحمەت کێشای و کار کری پێخەمەت سازدان و بسەرخستنا ئێکەم پێنگاڤا دیدارا ئێکەتی ل دەڤەرا بادینان، کارێ هەوە جهێ ڕێزگرتن و دەستخۆشیێ یە.\nدیسان پڕ ژدل سوپاسییا ئامادەبوونا دلسوزانەیا سەرجەم بەرپرسێن ئۆڕگان و کادر و هەڤاڵ و لایەنگرێن ئێکەتی نیشتمانی کوردستان دکەین بۆ ماندیبوون و ئامادەبوونا وان د ڕێورەسمێن دیدارا ئێکەتیێ دا.\nخەمخوریا هەوە ئەم سەرفراز کرین .. ئومێدەوارین پێکڤە بەردەوام بین لسەر خزمەت و دەولەمەندکرنا دیدارا ئێکەتی نیشتمانی.\nمەلبەندێ (4)ێ رێکخستنا دهۆک\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 12-03-2022\n➕ ئەم بابەتە لەلایەن: (رۆژ هەژار)ەوە لە: Mar 13 2022 8:49PM تۆمارکراوە


NRT TV | کوردستان | کوردستانی گەورە؛ ٥٠ ملیۆن کەس و ٤٠ پارێزگا\nکوردستانی گەورە؛ ٥٠ ملیۆن کەس و ٤٠ پارێزگا\nکۆی دانیشتوانی هاوڵاتیانی کورد لە سەرجەم پارچەکانی خاکی کوردستانی گەورە بە نزیکەی ٥٠ ملیۆن کەس مەزەندەکراوە و لە زیاتر لە ١٣٠ وڵات گەورەترە، کە یەکێکیان ئیسپانیایە لە هەر ١٤٠ کەسیش لە جیهاندا کەسێکیان کوردە ٩٥٪ی ئەوانەش لەسەر خاکی کوردستان دەژین کوردن لەگەڵ چەند کەمە نەتەوەیەکی تری وەک ئەرمەنی.\nلە کۆنیشدا تەواوی کوردەکان بە پیتی لاتینی نوسیویانە، بەڵام دواتر لە رێگەی بڵاوبوونەوەی ئاینی ئیسلامەوە نوسینی پیتی عەرەبی هاتە ئاراوە، لەبارەی بەشێوازی دابەشبوون و ژمارەی دانیشتوانی بەشەکانی خاکی کوردستان، باکوری کوردستان بەشە گەورەکەیەتی و تیایدا، ٢٠ ملیۆن کورد دەژین و لەم ناوچە و پارێزگایانەدا نیشتەجێن، ئامەد، وان، موش، بەدلیس، جۆلەمیرگ، کنکان، ئاگری، ئەرزرۆم، ئەزرنگان، مەلەدی، چەولیگ، دیلۆک، دەرسیم، سێواس، خارپێت، ئیدر، سەمسوور، سێرت، مێردین، رووها، کلیس، ئەردێخان، ئێلهـ، مەرەش، شرنەخ، قەرس، نیوەی پارێزگای هاتای و بەشێکی ئارتڤین و گوموشخانە و بایبورت.\nهەرچی باشوری کوردستانیشە کە ژمارەی دانیشتوانەکەی هەشت ملیۆن کەس دەبێت لەم پارێزگا و ناوچانە پێکهاتووە، هەولێر، سلێـمانی، دهـۆک، کەرکوک، هەڵەبجە، لەگەڵ بەشێکی پارێزگاکانی نەینەوا و دیالە و سەڵاحەدین و واست.\nرۆژئاوای کوردستانیش ژمارەی دانیشتوانەکەی بە ٣ ملیۆن کەس مەزەندەکراوە\nلەم پارێزگا و ناوچانە پێکدێت، (حەسیچە) یان حەسەکە، لەگەڵ نیوەی پارێزگای رەقە و بەشێکی حەلەب و ئیدلب و لازقیە، کۆبانێ و عەفرینیش ئەو دوو کانتۆنەن کە دەکەونە پارێزگای حەلەبەوە، رۆژهەڵاتی کوردستانیش ژمارەی دانیشتوانەکەی نزیکەی ١٢ ملیۆن کەس دەبێت و لەم پارێزگا و ناوچانە پێکدێت ورمێ ، سنە، کرماشان، ئیلام، لۆڕستان، هەمەدان، چوارمەحاڵ و بەختیاری و کوهگیلویە و بۆیەڕەحمەد، لەگەڵ بەشێکی پارێزگای ئەهواز.\nباکوری رۆژهەڵاتی کوردستان واتە کوردستانی سوور، پێنجەم بەشی خاکی دابڕاوی کوردستانی گەورەیە و دەکەوێتە خاکی ئازەرباینجانەوە، ژمارەی دانیشتوانەکەی بە سەروو ٥٠ هەزار کەس مەزەندەکراوە و شاری لاچین پایتەختەکەیەتی.\nئەوە لەکاتێکدایە زمانی کوردی لە ژمارەیەک زاراوە پێکهاتووە و بریتین لە کرمانجی، سۆرانی، زازاکی، لوڕی، هەورامانی، لەکی، کەڵهوڕی.\nشاری ئامەدیش بە پایتەختی کوردستانی گەورە دیاریکراوە کە دەکەوێتە باکوری کوردستانەوە، گەورەترین دەریاچەش ورمێیە و دەکەوێتە رۆژهەڵاتی کوردستانەوە و وان دووەم گەورە دەریاچەیە و بەرزترین چیاش چیای ئاگرییە و بەرزاییەکەی پێنج هەزار و ٣٢١ مەترە و دەکەوێتە باکوری کوردستانەوە.\nکوردستانی گەورە لەگەڵ ٦ وڵاتدا هاوسێیە و ئەوانیش، تورکیا و ئێران و عێراق و سوریا و ئەرمینیا و ئازەربایجانە، نەخشەی کوردستانی گەورە دەکەوێتە سەر ئاوەکانی کەنداو و دەریای ناوەڕاست، نزیکیشە لە دەریای ڕەش.\nکوردستان خاوەنی سامانێکی زۆری نەوتە و کێڵگە و بیرە نەوتییەکانیشی دەکەونە باشوری کوردستان و رۆژئاوای کوردستان کە تیایاندا رۆژانە زیاتر لە سێ ملیۆن بەرمیل دەردەهێنرێت، لە رووی گەشتیاریشەوە خاکی کوردستانی گەورە چەندین شوێن و پێگەی سەرنجڕاکێشی لەخۆگرتووە.


وێبسایتی شتومەک | ئامێری لێکردنەوەی موو فیلیپس لەگەڵ ٩ پارچە - شەحن - دژەئاو - دەمی مەساج، تاشین، کورتکردنەوە، فڵچەی پاککردنەوەی پێست - تایبەتمەندیی دەمی سیرامیک - BRE650 - گەیاندنی هەرزان\nHomeجوانکاری و تەندروستیجوانکاری و تەندروستی خانمانئامێری لێکردنەوەی مووئامێری لێکردنەوەی موو فیلیپس لەگەڵ ٩ پارچە – شەحن – دژەئاو – دەمی مەساج، تاشین، کورتکردنەوە، فڵچەی پاککردنەوەی پێست – تایبەتمەندیی دەمی سیرامیک – BRE650\nئامێری لێکردنەوەی موو فیلیپس لەگەڵ ٩ پارچە – شەحن – دژەئاو – دەمی مەساج، تاشین، کورتکردنەوە، فڵچەی پاککردنەوەی پێست – تایبەتمەندیی دەمی سیرامیک – BRE650\nخێراترین ئامێری لێکردنەوەی مووی کۆمپانیای فیلیپس. دەمەکەی سیرامیکە و بە خێڕایییەکی زیاتر لە هەموو ئامێرەکانی تر دەسوڕێتەوە، دەسکەکەی ناخلیسکێت لە دەست، هەروەها مووە هەرە وردەکان لێدەکاتەوە. ئێستا دەتوانیت بەو پارچە زیادانەی کە لەگەڵ ئەم ئامێرەن، پێستی سەرجەم بەشەکانی لەشت پێش و دوای لێکردنەوەی مووەکان، ساف و جوان بکەیت.\nدەمی سیرامیک بۆ باشتر گرتنی مووەکان\n٤ کاری تایبەت بە پاراستنی پێستی پێ ئەنجام ئەدرێت\n٩ پارچەی لاوەکی لەگەڵدایە:\nشانەی کورتکردنەوە بۆ دەمی تاشین\nفڵچەی لێکردنەوەی خانە مردووەکانی پێست\nدەمی مەساجی لەش\nکەپی تایبەت بە دەموچاو\nکەپی تایبەت بە ناوچە هەستیارەکان\nکەپی ڕاکێشانی پێست\nدەمی ئامێرەکە لە ماددەی سیرامیک دروستکراوە بۆ باشترگرتنی مووەکان\nدەمی ئەم ئامێرە تایبەتمەندە بەوەی کە لە سیرامیک دروستکراوە و بە نەرم و نیانی مووە هەرە وردەکان لێدەکاتەوە. ئەو مووانەی ئەم ئامێرە لێیاندەکاتەوە، ٤ ئەوەندەی ئەو مووانە وردن کە واکس توانای لێکردنەوەی هەیە. کرداری لێکردنەوەی مووەکانیش زۆر خێڕایە بەوەی کە دەمەکەی لە هەر خولەکێکدا ٢٢٠٠ خول دەخوات.\nدەمی هەرە فراوان\nدەمە هەرە فراوانەکەی ئامێڕەکە، لەگەڵ هەموو بەرکەوتنێک بە پێست، مەودایەکی زۆرتر دادەپۆشێت و بڕێکی زیاتر موو لێدەکاتەوە.\nبراوەی خەڵاتی دیزاین\nبراوەی خەڵاتی دیزاینی ئامێری لێکردنەوەی موو IF Design Award.\nبەکارهێنانی وشك و تەڕ لە کاتی حەمامکردندا\nبۆ بەکارهێنانێکی نەرم و نیان و ئاسوودە لە کاتی حەمامکردندا، دەسکی ئامێرەکە دژە خلیسکە هەم بۆ حاڵەتی وشك و هەم حاڵەتی تەڕ. دەتوانیت بە بێ کارەبا کاری پێ بکەیت بۆ ئاسانی کارپێکردن.\nلایتێکی تایبەت، بۆ ئەوەی وردترین مووەکانیش ببینیت و لە دەستت دەرنەچن\nلایتێک بە دەمی ئامێرەکەوەیە بۆ ئەوەی مووە هەرە وردەکانیش ببینیت و لە هەر شوێنێکی لەشت بوون لە دەستت دەرنەچن.\nفڵچەی پاککردنەوەی پێست بۆ لابردنی خانە مردووەکان\nئامێرەکە دەمێکی فڵچەی لەگەڵدایە کە خانە مردووکانی پێست لێدەکاتەوە و یارمەتیدەر دەبێت لەوەی کە مووەکان لە ژێر پێستەکە نەڕوێنەوە و قەتیس نەبن. تاڵە دژە هەستیارییەکانی فڵچەکە کە ژمارەیان ٤٨٢٠٠ دانەیە، بە نەرمی پاڵ بە خانە مردووەکانەوە دەنێن و یارمەتی دوبارە دروستبوونەوەی ڕووی پێست دەدەن. ئەم ئامێرە زۆر باشتر لە چارەسەرەکانی تر یارمەتیدەر دەبێت لە لابردنی خانە مردووەکانی پێست.\nدەمی تایبەت بە مەساجی لەش بۆ ئاسوودەیی و پێستێکی بە ڕەونەق\nدەمی مەساجی ئامێرەکە، چارەسەرێکی ئاسوودەبەخشە بۆ پێستێکی بەڕەونەق و جوان.\nدەمی تاشین و کورتکردنەوە\nدەمی تاشینەکە، تاشینێکی ورد و نەرمت بۆ دابین دەکات لە بەشە جیاوازەکانی لەشت. هەروەها شانەیەکی لەگەڵە کە دەکرێت بەسەریدا و دەتوانیت بۆ کورتکردنەوەی مووی ناوچە هەستیارەکانی لەشت بەکاری بهێنیت.\nکەپی تایبەت بە دەموچاو و شوێنە ناسکەکان بۆ لێکردنەوەی مووی زیادە و نەخوازراو\nبۆ نەرمیی زیاتری سەرجەم بەشە جیاوازەکانی لەشت، ئامێرەکە کەپێکی لەگەڵدایە بۆ ئەوەی بە ئاسانی بتوانیت مووی زیادە و نەخوازراوی دەموچاو و بەشە ناسکەکانی لەشت وەک بن باڵ و ناوچە هەستیارەکان لێبکەیتەوە.\nکەپی مەساجی لەگەڵدایە\nکەپێکی مەساجی لەگەڵدایە کە هەستی کرداری لێکردنەوەی مووەکان ساناتر دەکات.\nکەپی ڕاکێشانی پێستی لەگەڵدایە\nکەپی تایبەت بە ڕاکێشانی پێست کە پێستت فراوان و توند دەکات لە کاتی لێکردنەوەی مووەکان.\nیەکەم ئامێری لێکردنەوەی موو کە دەسکەکەی شێوە S ە\nدەسەکەکەی شێوەی پیتی S ی هەیە کە جووڵەپێکردن و گرتنی ئامێرەکە ئاسان و خۆشتر دەکات و دەتوانیت بە وردی لەسەر هەموو بەشەکانی لەشت کاری پێبکەیت.\nکۆد: Philips-BRE650 بەش: ئامێری لێکردنەوەی موو\nدەمی مەساجی لەش لەگەڵیدایە\nفڵچەی لێکردنەوەی خانە مردووەکانی پێست لەگەڵیدایە\nکەپی دەموچاو لەگەڵیدایە\nکەپی ناوچە هەستیارەکان لەگەڵیدایە\nکەپی مەساج لەگەڵیدایە\nکەپی ڕاکێشانی پێست لەگەڵیدایە\nدەمی تاشین لەگەڵیدایە\nشانەی کورتکردنەوە لەگەڵیدایە\nکاتی بەکارهێنان بە یەک شەحنی تەواو ٤٠ خولەک\nتایبەتمەندی شەحنبوونەوەی خێڕا بە ٥ خولەک\nکاتی پێویست بۆ شەحنبوونەوەی تەواو: ١.٥ کاتژمێر\nشێوازی بەکارهێنان بەکارهێنانی وشک و تەڕ\nلایتی داخلی هەیەتی\nشێوازی کارکردن شەحنە و بە بێ کارەبا کار دەکات\nدەسک دەسکی شێوە پیتی S\nتایبەتمەندیی دەمی لێکردنەوەی موو سیرامیک\nسیستمی لێکردنەوەی موو سیستمی تایبەتی دروستکراوی فیلیپس\nدەمی لێکردنەوەی موو\nڕێکخستنی خێرایی ٢ خێرایی جیاواز\nژمارەی خاڵەکانی لێکردنەوەی موو ٣٢ دانە\nژمارەی دەمەکانی لێکردنەوەی موو ١٧ دانە\nڕاکێشانی موو لە خولەکێکدا بە خێرایی یەکەم ٦٤٠٠٠ جار\nڕاکێشانی موو لە خولەکێکدا بە خێرایی دووەم ٧٠٤٠٠ جار\nڤۆڵتییەی کارکردن ١٥ ڤۆڵت / ٥.٤ وات\nببە بە یەکەم کەس کە ڕای خۆی دەنووسێت دەربارەی “ئامێری لێکردنەوەی موو فیلیپس لەگەڵ ٩ پارچە – شەحن – دژەئاو – دەمی مەساج، تاشین، کورتکردنەوە، فڵچەی پاککردنەوەی پێست – تایبەتمەندیی دەمی سیرامیک – BRE650” هەڵوەشاندنەوەی وەڵام\nقەڵەمی کورتکردنەوەی موو فیلیپس – ٢ دەم – لەگەڵ جانتا و فڵچە HP6393\nلەهەرکاتێک و هەر شوێنێکدایت پێستت بە سافی بهێڵەرەوە. ئەم ئامێرەی فیلیپس بۆ کورتکردنەوەی موو ئامرێکی نوێ و گەڕۆکە. ئەم ئامێرە ناوازەیەی جوانکاریی گونجاوە بۆ لابردنی تەنانەت کورتترین مووەکانی لەش و دەموچاو لەکاتی سەفەردا. بۆ پاکی زیاتر فڵچەیەکی خاوێنکردنەوەی لەگەڵدایە.\nبەکاردێت بۆ جەستە و دەموچاو\nکورتکردنەوە و ڕێکخستنی موو لە کاتی پێویستدا\nخەڵاتەی کارەبایی فیلیپس لەگەڵ وردکەر - ٥٥٠ وات - ١ خێرایی - دەفری ٠.٥ لیتری - HR1602


گەر ئافرەت بە یەك سك دوو منداڵى بوو ئەوا هەردوو منداڵەكە گوێزەبانەیان بۆ دەكرێت؟: ماڵپەڕی وەڵامەکان\nحەج و عومرەگوێزەبانەگەر ئافرەت بە یەك سك دوو منداڵى بوو ئەوا هەردوو منداڵەكە گوێزەبانەیان بۆ دەكرێت؟\nگەر ئافرەت بە یەك سك دوو منداڵى بوو ئەوا هەردوو منداڵەكە گوێزەبانەیان بۆ دەكرێت؟\nئایا ئەگەر ئافرەت بە یەك سك دوو منداڵى بوو ئەوا هەردوو منداڵەكە گوێزەبانەیان بۆ دەكرێت یان یەک گوێزەبانە بۆ هەردو منداڵەکە بەسە؟\nئەگەر ئافرەت بە یەك سك دوو منداڵى بوو ئەوا هەردوو منداڵەكە گوێزەبانەیان بۆ دەكرێت. واتە هەریەكە و گوێزەبانەیەكى بۆ دەكرێت.\nلە ( أُمِّ كُرْزٍ )ەوە رضي الله عنها، كە پرسیارى كردووە لە پێغەمبەرى خوا ﷺ دەربارەى گوێزەبانە و ئەویش فەرموویەتى: ((عنِ الغلامِ شاتانِ، وعنِ الأُنثَى واحدةٌ)). واتە: بۆ منداڵى كوڕ دوو كاوڕە و بۆ منداڵى كچیش یەك دانە. ( 1).\nدووەم: لە ئیجماعى زانایاندا:\nهەریەك لە پێشەوایانى وەكو ابن عبدالبـر، وابنُ القَطَّانِ یەك دەنگى زانایانیان گێڕاوەتەوە لەوبارەیەوە.\nپێشەوا ابن عبدالبر دەڵێت: ( لەیسى كوڕى سەعد دەربارەى ئافرەتێك كە بەیەك سك دوو منداڵى ببێت دەڵێت بۆ هەر منداڵێك و گوێزەبانەیەكى بۆ دەكرێت. أبو عمر دەڵێـت: هیچ راجیاوازیەك نازانم كە هەبێت لەو بارەیەوە لەنێوان زانایاندا. خواش زاناترە ) ((التمهيد)) (4/313)، ويُنظر: ((الاستذكار)) (5/317).\nپێشەوا ابن قەتتان دەڵێت: ( ئافرەتێك كە بەیەك سك دوو منداڵى ببێت بۆ هەر منداڵێك و گوێزەبانەیەكى بۆ دەكرێت و هیچ راجیاوازیەك نازانم كە هەبێت لەو بارەیەوە لەنێوان زانایاندا.) ((الإقناع في مسائل الإجماع)) (1/307).\nسێیەم: چونكە مەبەست لە گوێزەبانە بریتیە لە ڕشتنى خوێن ، و هاوبەشى كردنى دوو منداڵ تێیدا وەكو ئەوە وایە تەنها گۆشت ببەخشێت و ئەوەش دروست نییە كە وەكو قوربانى بكرێت(2).\n(1) أخرجه أبو داودَ (2835)، والتِّرمِذيُّ (1516) واللَّفظُ له، والنَّسائيُّ (4218)، وأحمدُ (27139). وقال التِّرمِذي: حسَنٌ صحيحٌ، وأخرجه ابنُ حِبَّانَ في ((صحيحه)) (5312)، وحسَّنه النَّوويُّ في ((المجموع)) (8/393)، وصحَّحه ابنُ دقيقِ العيدِ في ((الاقتراح)) (121)، وابنُ المُلقِّنِ في ((البدر المنير)) (9/277)، وابنُ القيِّمِ في ((تحفة المودود)) (50)، وقال ابنُ كثيرٍ في ((إرشاد الفقيه)) (1/357)، وابنُ حجرٍ في ((التلخيص الحبير)) (4/1498): له طُرقٌ، وصحَّحه الألبانيُّ في ((صحيح سنن التِّرمذي)) (1516).\n(2) ((الجامع لمسائل المدونة)) للإمام مالك (5/870).\nحوکمى ئەنجامدانى گوێزەبانە بۆ منداڵی یەتیم و منداڵى زینا کە منداڵ لە دایک دەبێت چی سوننەتە بۆى ئەنجام بدرێ؟ کاتى ئەنجامدانى گوێزەبانە چۆنێتى عقیقە (گوێزەبانە) كردن بۆمنداڵ حوكمى وەڵامدانەوەى بانگهێشتى گوێزەبانە\nسەردان: ١,٠٣٥ بەش: گوێزەبانە\nپرسیاری دواترحیکمەت لەئەنجامدانى گوێزەبانە کردن بۆ منداڵپرسیاری پێشترحوكمى گوێزەبانە و ئەوەى بۆ منداڵى نێر و مێ سەردەبڕدرێت


زەبەلاحەکەی یۆنان نازناوی باشترین یاریزانی (NBA) بەدەست هێنا ! – تۆڕی میدیایی خەڵک\n2019/06/26 - 9:00 PM\nیانیس ئەنتیتۆکۆنمپۆی یۆنانی ئەستێرەی یانەی میڵواکی باکس خەڵاتی باشترین یاریزانی خولی یانە پیشەگەرەکانی ئەمریکای بەدەست هێنا.\nئەنتیتۆکۆنمپۆ بەدرێژایی مێژوو دووەم یاریزانی ئەوروپیە کە لەدوای نێرک نۆڤێتسکی ئەم نازناوە گەورەیەی خولی باسکەی ئەمریکا بەدەست دەهێنێت، لەپێشوودا نۆڤێتسکی لەوەرزی ٢٠٠٦/٢٠٠٧ نازناوەکەی بۆ یەکەمجار وەک ئەستێرەیەکی ئەوروپی بەدەستهێنا.\nئەنتیتۆکۆنمپۆ تەمەنی ٢٤ ساڵە و لەم وەرزەدا بەدرێسی میڵواکی باکسەوە ئاستێکی ناوازەی پێشکەش کرد، توانی ڕابەری تیمەکەی بکات بۆ گەیشتن بەقۆناغی نیوەی کۆتایی، لەو قۆناغەشدا بەرامبەر تۆرینتۆ ڕاپتەرزی پاڵەوانی ئەم وەرزە شکستیان هێنا.\nژمارەکانی ئەنتیتۆکۆنمپۆ ناوازە بوون و ڕێژەی تۆماری خاڵەکانی گەیشتۆتە ٢٧.٧ لەڕووبەڕوبونەوەیەکدا بەرامبەر بە ١٢.٥ تۆپی هەڵگەڕاوە، بەو ڕێژەیەشەوە سەرکەوتنی بەسەر جەیمس هاردنی ڕکابەریدا بەدەست هێنا.\nئەستێرە یۆنانیەکە تەنها ڕکابەری خەڵاتی (ئیم ڤی پی) نەبوو، بەڵکو بەربژێری خەڵاتی باشترین بەرگریکاریش بوو، بەڵام لەکۆتاییدا ئەم خەڵاتە بەخشرایە ڕۆدی جۆبێرتی ئەستێرەی تیمی یوتا جاز.


لە 2019 دەرفەتی سەفەركردن بۆ دەرەوەی عێراق باش دەبێت\nئەحمەد مەحجوب: وتەبێژی وەزارەتی دەرەوەی عێراق رایگەیاند:” لە نیوەی دووەمی ساڵی داهاتوودا (2019)، عێراقیەكان دەتوانن بۆ چەندین وڵاتی تر سەفەر بكەن، چونكە وەزارەتی دەرەوە لە رێگەی پەیوەندیەكانەوە بەسەر چەندین وڵاتی تردا دەكرێتەوەو ئێستا كە لەسەرەتای هەوڵەكانیدایە بۆ ئەو مەبەستە دەرەنجامی ئەرێنی دەستەبەر كردووە”.\nمحجوب وتیشی:” وڵاتانی ئێستا مامەڵە بە بەرژەوەندی و قازانجی دوو لایەنە دەكەن ، عێراقیش بە هۆی ناسەقامگیری باری ئەمنییەوە كارەكان بۆ هاتنە ناو وڵات بە قورسی رایی دەكات، چونكە لە ساڵانی رابردوودا قۆناغێكی نالەباری بینی ، بۆیە ڤیزەی هاتنە ژوورەوەی عێراق سەختترین دیاردەی هاتنە ناوەوەی عێراق بوو.\nناوبراو باسی لەوەشكرد:” هێشتا وڵاتی زۆر هەن لەمەڕ گەشت و كۆچ و وەرگرتنی پەنابەران نیگەرانن و رێگە نادەن بە خەڵكی ئەو وڵاتانەی گەرم و نائارامن، عێراقیش یەكێكە لەو وڵاتانە”.\nئاماژەی بەوەشكرد:” بەڵام رەهەندی سازشكردن لێرەدا كۆمەلەَ هەوڵێكە پەیوەندی بە دەزگای سیادی و جێبەجێكارییەكانی ترەوە هەیە، وێڕای ئەوەش وەزارەتەكەمان پلانی داڕشتووەو چەندین یاداشتی لێكتێگەیشتنی بۆ ئەو مەبەستە ئیمزا كردووە”.\n 816 جار بینراوه\n10/13/2018 7:35:15 AM


4. 👁 پەیامی نەجمەدین کەریم لە سێیەم ساڵیادی 16ی ئۆکتۆبەردا\n5. 👁 حکومەتی هەرێم: بڕیاری دورخستنەوەی نەجمەدین کەریم لە پۆستەکەی قبوڵناکەین\n6. 👁 دادگای کارگێڕی بەغدا بڕیاری لابردنی نەجمەدین کەریمی لە پۆستی پارێزگاری کەرکوک پەسەند کرد\n8. 👁 فوئاد مەعسوم دوورخستنەوەی نەجمەدین کەریم-ی پەسەندکرد\n9. 👁 نەجمەدین کەریم پەیامێکی پیرۆزبای لە نێچیرڤان بارزانی دەکات بە بۆنەی وەرگرتنی پۆستی هەرێم\n10. 👁 نەجمەدین کەریم: من بڕیاری ریفراندۆم و هەڵکردنی ئاڵام نەداوە\n11. 👁 وەزارەتی ناوخۆی ئێڕاق زانیاری نوێ لەسەر دەستگیرکردنی نەجمەدین کەریم ئاشکرادەکات\n12. 👁 ڕاگەیەندراوی نوسینگەی نەجمەدین کەریم لە 3ەم ساڵیادی ڕیفراندۆمی سەربەخۆیی کوردستان\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 30 2021 12:21PM باشترکراوە\n👁 ئەم بابەتە 64,630 جار بینراوە


سیاسه‌تكاری دیندار یان دینداری سیاسه‌تكار؟ – ئیسلامی\nسه‌ره‌تا/ بیروڕا/سیاسه‌تكاری دیندار یان دینداری سیاسه‌تكار؟\nگومان له‌وه‌دا نییه كه سیاسه‌ت و حوكمڕانی به‌شێكی گرنگی ئایینی ئیسلامه و، له شه‌ریعه‌تدا بایه‌خ و پێگه و ئه‌حكامی ڕۆشن و دیاری هه‌یه؛ به‌ڵام كێ ئه‌م به‌شه‌ی شه‌ریعه‌ت ئه‌نجامبدات؟\nئه‌مه قسه هه‌ڵئه‌گرێ، یان به واتایه‌كی تر ئه‌م به‌شه‌ی شه‌ریعه‌ت ئه‌ركی كۆمه‌ڵگه‌یه‌كی موسڵمانه و ئه‌حكامی (موجته‌مه‌عی) ئه‌یگرێته‌وه و پاش ئاماده‌كاری ته‌واو دێت. واته،\nده‌بێت كه‌سه‌كان و تاكه‌كان په‌روه‌رده بكرێن له‌ڕووی عه‌قیده و ئه‌خلاقه‌وه، ئینجا به كۆمه‌ڵ و به شێوازی (كۆمه‌ڵیه‌تی) و به ڕێكخراوه‌یی هه‌ستن ئه‌حكامی حوكمڕانی بۆ به‌رپاكردنی عه‌داله‌ت، ئاسوده‌ییی و یه‌كسانی كۆمه‌ڵایه‌تی ڕابگه‌یەنن و پیاده‌یبكه‌ن.\nلێره‌وه ماوه‌ی (١٣) ساڵی مه‌ككه و ده‌ورانی قۆناغی نهێنی و ئاشكرای ئه‌و ماوه‌یه بریتیبوو له قۆرخكردن و، ته‌نها خستنه‌وه‌ی بایه‌خ به په‌روه‌رده‌ی تاك و چه‌سپاندنی ئیمان و ڕه‌فتار و ئه‌خلاق له سنوری تاكه كه‌سه‌كاندا. به‌بێ ئه‌وه‌ی ده‌ست ببه‌ن بۆ ده‌ره‌وه‌ی خۆیان، سیستمی فه‌رمانڕه‌وایی و كۆمه‌ڵایه‌تی كۆمه‌ڵگه. ته‌نانه‌ت (٣٦٠) بت له كه‌عبه‌ی پیرۆزدا به سه‌لامه‌تی مابوونه‌وه و هه‌رگیز نه‌مانبینی ئیبراهیم ئاسا (علیه السلام) بتێك بشكێنن. ئه‌ركیان پێكهێنان و بنیاتنانی تاكه كه‌سه ئیمانداره‌كان بوو، له‌باره‌ی عه‌قیده و ئیمان و له‌باره‌ی ڕه‌وشت و به‌ها و ئه‌خلاقه‌وه، به‌ده‌ر له‌وه له مەككه‌دا نه (زه‌مینه‌ی) هه‌بوو نه (زه‌مانی) هاتبوو، به‌ڵام ده‌بینی له مه‌دینه‌دا به پێچه‌وانه‌وه، چوونه ناو به‌رنامه‌ی كاروباری و ئیداره و ده‌وڵه‌تدارییه‌وه، وه‌كو كردنه‌وه‌ی مزگه‌وت و دانانی ده‌ستووری مه‌دینه و كرانه‌وه له‌سه‌ر كۆمه‌ڵگه به گشتی و نه‌خشه‌كێشانی ئیداره‌ی شاره‌كه. لێره‌دا ئه‌وه تێده‌گه‌ین كه به‌بێ ئاماده‌كاری نابێ بچینه قۆناغی ئه‌حكامی موجته‌مه‌عی.\nبه كێ ئه‌م بابه‌ته پیاده ده‌كرێ؟\nبه كه‌سه په‌روه‌رده‌كراوه‌كان، واته به كه‌سه دینداره‌كان ئه‌ركی ڕاپه‌ڕاندن و سیاسه‌تیان پێ ئه‌سپێردرێ، چونكه ئاینداری و ئیمانداری بنه‌ڕه‌تی كاره‌كه‌یه و سیاسه‌ت مه‌سه‌له‌یەكی پسپۆڕی فه‌رعییه.\nسیاسه‌ت له بازنه‌ی ئیجتیهادات و گۆڕاوه‌كاندایه له لایه‌ك و، له سنوری پسپۆڕی و لێهاتن و شاره‌زاییدایه و (فه‌رزی كیفایه – فرض الكفایة)یه له لایه‌كی تر و مامه‌ڵه‌ی كۆمه‌ڵگه به گشتی ده‌كات.\nبه‌لام ئاینداری و په‌روه‌رده‌ی دینداری بۆ مرۆڤ (چ له عه‌قیده و چ له ئه‌خلاقدا) له بازنه‌ی نه‌گۆڕاوه‌كانه و (فه‌رزی عه‌ینه – فرض العین) و ئه‌ركی هه‌موو مرۆڤێكه.\nبه كورتی، له دیدی ئیسلامه‌وه ده‌بێ تاك ئیماندار بێت و، ڕێژه‌ی زه‌روره‌ت و ئه‌ساس له عه‌قیده و ئه‌خلاق ته‌واوبكات له كاروانی خه‌بات و تیكۆشاندا، ئینجا به‌گوێره‌ی توانا و پیشه و پسپۆڕی و لێهاتنی موماره‌سه‌ی حیزبایه‌تی و، له زه‌مان و زه‌مینه‌ی سروشتی خۆیدا ئه‌چێته مه‌یدانی كاری سیاسی و پۆستی ده‌وڵه‌تداری، وه‌ك ئه‌ركێكی ئیمانی خۆی و پێداویست و ده‌رئه‌نجامی ئاییندارییه‌كه‌ی بۆ دابینكردنی عه‌داله‌ت و ڕێگرتن له سته‌مكاری و پیاده‌كردنی ئه‌حكامی ده‌وڵه‌تداری و، به‌رپاكردنی حوكمێكی دادپه‌روه‌ر و هاوسه‌نگ بۆ خزمه‌تی گه‌ل و وڵات.\nئه‌وكات پێویسته پێناسه‌ی سیاسه‌تكارێكی دیندار و دیندارێكی سیاسه‌تكار هه‌ریه‌كه‌و یه‌ك مانا ده‌به‌خشێت.


06:37 - 21/01/2021 550 جار خوێندراوەتەوە\nبارەگاى بارزانى لەسەر تەقینەوەکەى بەغدا راگەیەنراوێکى بڵاوکردەوە، سەرەراى ئیدانەکردنى کردەوەکە، رایگەیاند، تیرۆر دژی ژیان و ئاسوودەیی و ئارامییە و دوژمنی هاوبەشی هەموو لایەكمانە.\nلە راگەیەنراوەکەى بارەگاى مەسعود بارزانى سەرۆکى پارتی دا هاتووە: "بە داخێكی زۆرەوە ئەمڕۆ لە ئەنجامی دوو كردەوەی تیرۆریستی لە شاری بەغدا ژمارەیەكی زۆری هاووڵاتیی بێ تاوان شەهید و بریندار بوون. وێڕای ئەوەی زۆر بە توندی ئیدانەی ئەو تاوانە تیرۆریستییانە دەكەم، سەرەخۆشی لە خانەوادەی شەهیدان و قوربانیانی ئەو ڕووداوانە دەكەم و هیوای چاكبوونەوە بۆ برینداران دەخوازم".\nلە بەشێکى ترى راگەیەنراوەکەى بارەگاى بارزانى دا هاتووە: "تیرۆر دژی ژیان و ئاسوودەیی و ئارامییە و دوژمنی هاوبەشی هەموو لایەكمانە و، بۆ لەناوبردن و ڕیشەكێشكردنی تیرۆر، هەماهەنگیی بەردەوامی هەموو لایەك پێویستە. هیوادارم بە هەوڵی لایەنە پەیوەندیدارەكان بە زووترین كات ئەوانەی لە پشتەوەی ئەو تاوانانەن بە سزای خۆیان بگەن.".\nپێشنیوەڕۆی ئەمڕۆ پێنجشەممە، دوو تەقینەوەی خۆکوژی لە گۆڕەپانی تەیەران لە بەغدا روویاندا و به‌هۆیه‌وه 32 کەس گیانیان له‌ده‌ستدا و یه‌كێك له‌وانه كوردێكی خه‌ڵكی پارێزگای دهۆكه.\nکوردی / Kurdî / عربي


ئیدارەی گەرمیان ھەوڵەکانی چڕکردۆتەوە بۆ رێگریکردن لە ئۆتۆمبیلی جام رەش وھەڵگرتنی چەکی بێ مۆڵەت \nئه‌مڕۆ (24ى تةمووزى 2018) به‌مه‌به‌ستی جێبه‌جێكردنی بڕیاری وه‌زاره‌تی ناوخۆی حكومه‌تی هه‌رێم بۆ رێگری له ئۆتۆمبیلی جام ره‌ش و هەڵگرتنى چەکى بێ مۆڵەت و بەکارهێنانى ماتۆڕسکیل بەشێوازى ناشارستانى کۆبوونەوەیەک لەدیوانى ئیدارەى گەرمیان بەڕێوەچوو\nبه‌سه‌رپه‌رشتی سەڵاح کوێخا سه‌رپه‌رشتیاری ئیداره‌ی گه‌رمیان و مەحمود سەنگاوى بەرپرسى میحوەرى گەرمەسێری ھێزەکانی پێشمەرگە بە ئامادەبوونی قایمقامى قەزاکانى کەلار و کفرى و به ئاماده‌بوونی به‌رپرسی ده‌زگا ئه‌منییه‌كان , کۆبوونەوەیەک لەدیوانى ئیدارەى گەرمیان بەڕێوەچوو ,\nو بڕیاردرا ئەو هێزە هاوبەشەى پێکهێنراوە بۆ ڕێگریکردن لەو دیاردانە تۆکمەتر بکرێن و ئەوحاڵەتانەى دەبنە مایەى پشێوى و نائارامى ڕێگرییان لێبکرێت.\nسه‌باره‌ت به ناوه‌ڕۆكی كۆبونه‌وه‌كه، سەڵاح کوێخا سه‌رپه‌رشتیاری ئیداره‌ی گه‌رمیان\nتیشکى خستە سەر هەندێک لەو حاڵەتانەو باسى لە لێکەوتەکانى بەردەوامبوونى سەرپێچى یەکان کرد و زەرورەتى ڕێگریکردنیانى ڕوونکردەوە.\nهەروەک بەشداریکردنى بەرپرسى میحوەرى گەرمەسێرى پێشمەرگەى لەو هەلمەتەدا بەگرنگ وەسفکرد و کارەکانى ڕابردووى هێزە ئەمنییەکانیشى بەرز هەڵسەنگاند , لاى خۆشیەوە مەحمود سەنگاوى ئەم بڕیارەى حکومەتى هەرێمى بەکارێکى زۆرباش زانى و پاڵپشتى و هەماهەنگى هێزەکانى پێشمەرگەى بۆ جێبەجێکردنى ئەو بڕیارە دوپاتکردەوە , هەروەها ئارامى و ئاسایشى تەواوى ناوچەکانى گەرمیانى بە ئەرکى هەمیشەیى خۆیان و دەزگا پەیوەندیدارەکانى تر زانى .\nپاشان بەتێرو تەسەلى بەشداربووانى کۆبوونەوەکە چۆنێتى ڕێگریکردن لەو دیاردانەو مامەڵەى هێزە ئەمنییەکان و تۆکمەکردنى ئەو هێزانەیان باس لێوەکرد , هەر لەو کۆبوونەوەیەدا بڕیاردرا ئەفسەرەکانى هێزەکانى ناوخۆو ئاسایش پابەند بن بەجێبەجێکردنى ئەم بڕیارەو بەهیچ جۆرێک پێچەوانەى ئەم بڕیارە ڕەفتار نەکەن.\nهێزه هاوبه‌شه‌كه له سه‌رجه‌م قه‌زا و ناحیه‌كانی سنوره‌كه به مه‌یدانی ده‌گه‌ڕێت و هه‌موو سه‌رپێچیكارێك به‌بێ جیاكاری و له‌به‌رچاوگرتنی پله و پایه ده‌ستگیرده‌كات و راده‌ستی یاسای ده‌كات.\nبڕیارى قەدەغەکردنى ئۆتۆمبێلى جام رەش و بێ ژمارە و هەڵگرتنى چەکى بێ مۆڵەت لەلایەن وەزارەتى ناوخۆى حکومەتى هەریمى کوردستانەوە دەرچووەو لەتەواوى ناوچەکانى کوردستان و گەرمیانیش لەو چوارچێوەیەدا جێبەجێدەکریت\n 244 جار خوێندراوه‌ته‌وه


◄ Sonuç: Found 58, page 1 of 6 Items per page: 🗐 1 🗐 5 🗐 10 🗐 25 🗐 50 🗐 100\n📅 17-12-2018 - رۆژی ئاڵای کوردستان Tarih ve olay\n👁 Bu başlık 3,514 defa görüntülendi\nباکووری کوردستان - هەزارەها خۆپیشاندەر لە شاری ئا [ Daha... 👁] ✖ ✖ 32 0 ✔ 99% ✍ H.B. 1-11-2018 21:41:01\n📅 17-12-2019 - رۆژی ئاڵای کوردستان Tarih ve olay\n👁 Bu başlık 63,367 defa görüntülendi\nباکووری کوردستان - لە 46 گوندی ناوەندی بەدلیس قەد [ Daha... 👁] ✖ ✖ 45 0 ✔ 99% ✍ H.B. 1-11-2019 18:58:05\n👁 Bu başlık 15,419 defa görüntülendi\n👁 Bu başlık 65,926 defa görüntülendi\n📖 ئاڵای کوردستان 2 Kısa tanım\n📅 Da eklendi Mar 29 2017 9:37AM\n👁 Bu başlık 26,785 defa görüntülendi\nزانیارییەکان لەسەر ئاڵای کوردستان زۆرن، لێرەدا دەک [ Daha... 👁] ✖ ✖ 4 1 ✔ 99% ✍ M.B. 29-3-2017 9:37:49\n📷 ئاڵای کوردستان بە سەربەرەوخواری لە پەڕتووکی منداڵاندا! Resim ve tanım\n📅 Da eklendi Mar 30 2015 10:57AM\n👁 Bu başlık 13,089 defa görüntülendi\n... [ Daha... 👁] ✖ ✖ 0 0 ✔ 68% ✍ H.B. 30-3-2015 10:57:41\n📖 ئاڵای کوردستان چۆن دروستبوو؟ Kısa tanım\n📅 Da eklendi Feb 2 2012 9:43PM\n👁 Bu başlık 36,268 defa görüntülendi\nئاڵای کوردستان چۆن دروستبوو؟ رێناس نەورۆزی ئاڵا [ Daha... 👁] ✖ ✖ 3 0 ✔ 99% ✍ H.B. 2-2-2012 21:43:38\n📷 ئاڵای کوردستان لە میوەدروستکراو Resim ve tanım\n📅 Da eklendi Oct 28 2018 9:57AM\n👁 Bu başlık 2,330 defa görüntülendi\nئاڵای کوردستان دروستکراوە لە خەیارو پیازو تەماتەو [ Daha... 👁] ✖ ✖ 0 0 ✔ 70% ✍ Z.S. 28-10-2018 9:57:41\n📕 ئاڵای کوردستان لەنێوان شەریعەت ویاسادا Kütüphane\n👁 Bu başlık 10,761 defa görüntülendi\nعەبدولستار ئەحمەد سەعدون هەولێر-2009 [ Daha... 👁] ✖ ✖ ✖ 0 0 ✔ 60% ✍ B.J. 31-3-2014 0:40:07\n📖 ئاڵای کوردستان ناسنامەی نەتەوەیەکە Kısa tanım\n📅 Da eklendi Dec 17 2019 11:18PM\nئاڵا نیشانە وناسنامەی نەتەوە و هەبوونی گەلانە، ئەم [ Daha... 👁] ✖ ✖ 0 1 ✔ 99% ✍ J.O.E. 17-12-2019 23:18:46\n| Sayfa oluşturma süresi: 5,912 saniye!


"دروستكردنی فەوجێكی كوردیی سەربە حەشدی شەعبی دووبارەبوونەوەی جاشایەتییە"\nفەوجی كوردیی سەربە حەشدی شەعبی – فۆتۆ:AA\nحزبە كوردییەكان لەبارەی دروستبوونی فەوجێكی كوردیی سەربە حەشدی شەعبی لە كەركوك پێیانوایە، مەترسییە بۆ سەر پێگەی كورد لەو ناوچانە و داوای هەڵوێست لە سەركردایەتیی كورد دەكەن.\nئەمڕۆ فەوجێكی كوردی لەلایەن حەشدی شەعبییەوە لە كەركوك ڕاگەیەندرا، سەرپەرشتیاری فەوجەكەش ئاشكرایكرد، سەرجەم ئەندامانی فەوجەكە كورد دەبن، بەشێك لە كوردانی ناوچەكەش بە “جاشایەتی” ناوی دەبەن.\n“ئەمە جۆرێكە لە جاشایەتی”\nئازاد جەباری، ئەندامی ئەنجومەنی پارێزگای كەركوك لە پشكی یەكێتی لە لێدوانێكیدا بە تۆڕی میدیایی ئێستای وت، “بەداخەوە سەركردایەتیی كورد وای كرد كورد خاوەنی نەبێت، بارودۆخی كەركوك وای لێنەهاتایە وا نەدەبوو، چۆن كۆن جاشایەتی هەبوو، ئێستاش ئەمە جۆرێكە لە جاشایەتییەكە و زیاتریش دەبێت، ڕەنگە هەندێك لە سەركردایەتیی كوردیش ئاگایان لەم هەنگاوە بێت”.\nئەو ئەندامەی ئەنجومەن ئەوەشی خستەڕوو، “پێشتر ڕاپۆرتمان لەبارەی ئەو هەنگاوەوە نوسی و ڕێگری لێكرا، تا مام جەلالیش مابوو ئەمجۆرە شتانەی قبوڵ نەدەكرد، ئەگەر ئەم فەوجە نەجاحەت بهێنێت و دروستببێت ئەوا هەموو كورد سەری پیا دەكات و وەك ئەفواج خەفیفەكەی جاران و جاشایەتی دەبێت”.\n“ئەمانە هەمووی پیلانن دژ بە كورد”\nئازاد جەباری ئاماژەی بەوەكرد، “كە میلەت بێخاوەن مایەوە و سەركردە و ڕابەری نەبێت دەبێت چاوەڕوانی هەموو شتێك بكەین، ئەم هەنگاوەش نەمانی كوردە لە كەركوكدا فرەكوێخاییە و لە هەڵبژاردنەكانیشدا كورد دەنگ ناهێنێت، ئەمانەش هەمووی پیلانن بۆ ئەوەی كورد دەنگ نەهێنێت و یەكگرتوو نەبێت”.\nسەبارەت بە هەنگاوەكانی كورد بۆ ڕێگی لەو هەنگاوەی كە وەك مەترسی دەبیندرێت، ئازاد جەباری وتی، “پێویستە حزبە كوردییەكان بەتایبەت یەكێتی و پارتی ئاگادركردنەوەیەك بنێرن بڵێن ئەوە هەڵەیەكی گەورەیە، ئەگەر بە جدی ئاگاداركردنەوەیەك بدرێت كە ئەوە لە خزمەتی میلەتی كورددا نییە، ئەوكات من پێشبینی دەكەم سەركەوتوو بێت و دروست نەبێت”.\nمحەمەد كەمال، ئەندامی ئەنجومەنی پارێزگای كەركوك لە پشكی پارتی بە تۆڕی میدیایی ئێستای وت، “بێگومان دروستبوونی حەشدی شەعبی لەلایەن كوردەوە باش نییە، چونكە حەشدی شەعبی بە فەرمانی مەرجەعییەت كاردەكەن، ئەمەش لە بابەتی نەتەوایەتیی كوردەوە زۆر دوورە”.\nئەوەشی خستەڕوو، “تەنانەت لە عێراق ئەگەر حەشدی شەعبییش نەكرێت بە دامەزراو ڕەنگە جێگای نیگەرانی بێت، بۆیە پێشبینی ناكەم دروستكردنی فەوجێكی كوردیی سەربە حەشد سەركەوتوو بێت، باوەڕیش ناكەم جارێكی دیكە خەڵك ئامادەبێت ئەفواج خەفیفە دروست بكاتەوە”.\n“گەر سەركەوتوو بێت ئەوا بناغەیەكە بۆ دروستبوونی ئەفواج خەفیفە”\nمحەمەد كەمال نەیشاردەوە، “بەڕای من ئەم هەنگاوە شتێكی باش نییە و ئەگەر وای دانێین سەركەوتووش بێت ئەوا بناغەیەكە بۆ فەوجی خەفیفە”.\nسەبارەت بەوەی ئایا كوردەكان دەچنە ڕیزی فەوجێكی سەربە حەشدی شەعبییەوە، ئەو ئەندامەی پارتی لە ئەنجومەنی پارێزگای كەركوك ئاماژەی بەوەكرد، “بە نمونەی وتەیەكی هەژاری موكرییان وەڵامت دەدەمەوە كە دەڵێت ‘بچۆ هەر شارێكی كوردی لێیان بپرسە دەوڵەتت دەوێت یان پارە؟ ئەوا پارەكە هەڵدەبژێرن’، بۆیە بە بڕوای منیش خەڵك هەر بۆ موچەكەشی بووبێت بەشدار دەبێت”.\nسەرچاوە مێژووییەكان باس لەوە دەكەن، لە ساڵانی هەشتاكاندا سەدام حسێن سوپایەكی لە كورد دروست كرد و ناوی نا “ئەفواج خەفیفە”، ئەو فەوجە سووكانەش زۆربەیان لەلایەن بەشێك لە سەرۆك عەشیرەتەكانی كوردەوە بەڕێوە دەچوون، كە هەندێكیان بە “بەشداریكردن لە لە شاڵاوی ئەنفالدا” تۆمەتبار كراون.\n“پێکھێنانی یەکەم فەوجی کوردی سەر بە حەشدی لە کەرکوک”\nئەدھەم جومعە، سەرپەرشتیاری ئەو فەوجە کوردییەى سەربە حەشدی شەعبی ئەمڕۆ شەممە 12ی كانونی یەكەم لە لێدوانێکی ڕۆژنامەوانیدا وتی، “دەستەی حەشدی شەعبی دوای وەرگرتنی مۆڵەت، سەرجەم ڕێوشوێنەکانی تایبەت بە پێکھێنانی یەکەم فەوجی کوردی سەر بە حەشدی لە کەرکوک تەواوکرد”.\nئەوەشی خستەڕوو، “سەرجەم ئەندامانی ئەو فەوجەی کە پێکھێنراوە، کوردن و ئەرکیان پاراستنی ناوچە و گوندەکانی دەوروبەری قەزای دوبزە لە باکووری ڕۆژئاوای کەرکوک، ئەرکەکانیشیان لەژێر سەرپەرشتیی میحوەری باکووری حەشدی شەعبی جێبەجێ دەکەن”.\nجەختیشی لەوەشکردەوە کە فەوجە کوردییەکە “ڕۆڵێکی گرنگ”ی دەبێت لە پاراستنی ناوچە و گوندەکانی باکووری ڕۆژئاوای پارێزگای کەرکوک.\nحکومەتى هەرێم بڕیارێکی “گرنگ” دەربارەى کارەبا دەردەکات\nحکومەتى هەرێم ڕەزامەندی نیشاندا بە خەرجکردنى بڕى گۆڕانکارى لە نرخى دینار بەرامبەر دۆلار بۆ پرۆژەکانى کارەبا، کە 20…\nهاوپەیمانان باسلە ڕۆڵی پێشمەرگە و هەسەدە دەکەن لە گێڕانەوەی ئاسایش بۆ ناوچەکە\nجێگری فەرماندەی هێزەکانی هاوپەیمانان لە عێراق و سوریا ڕایگەیاند، لەماوەی شەش ساڵی ڕابردوودا بەهاوکاری پێشمەرگە و هەسەدە و…\nهەڤاڵ ئەبوبەكر: سلێمانی وەك دڵ لێدەدات\nهەڤاڵ ئەبوبەكر پیرۆزبایی ساڵیادی دامەزراندنی شاری سلێمانی دەكات، دەڵێت، لە دامەزراندنیەوە شارەكە وەك دلێك لێدەدات و وزە لە…


ب چوو ڕەنگا شەر دناڤبەرا پێشمەرگە و پەکەکێ دا ڕوونەدایە - پرس بادینی\nHome سڵایدشۆو کوردستان هەواڵ ب چوو ڕەنگا شەر دناڤبەرا پێشمەرگە و پەکەکێ دا ڕوونەدایە\nب چوو ڕەنگا شەر دناڤبەرا پێشمەرگە و پەکەکێ دا ڕوونەدایە\nپرس میدیا 7:20:00 PM سڵایدشۆو, کوردستان, هەواڵ,\nجێگرێ سەرۆکێ هەیئا ئەرکانی ڕاگەهاند "ئەڤروو ب چوو ڕەنگا شەری دناڤبەرا پێشمەرگە و پەکەکێ دا ل چەمانکێ ڕوونەدایە".\nقارەمان کەماڵ جێگرێ سەرۆکێ هەیئا ئەرکانی ئاماژە ب وێ یەکێ ژی کر "ئەوا ئەڤروو ڕوودای پەقینا بومبەکێ بو ب هێزێت زێرەڤانیێ ڤە ل لوێ ناوچێ کو مژیلی دانانا بنگەهەکێ بون و نەزانینە بومبەکا چاندی ل وێرێ یە".\nئەو ژی پشتی وی یەکێ دهێت، بەریا نیڤرویا ئیروو رێڤەبەرێ ڕاگەهاندن و ڕەوشەنبیریا وەزارەتا پێشمەرگەی ڕاگەهاند "ل ناحیا چەمانکێ ب سەدەما پەقینەکێ کو پەکەکێ دانابو، دوو ئەفسەر و جێگرێ ئەفسەرەکێ پێشمەرگەی برینداربون، پاشان ئێک ژ وان پێشمەرگەیان جانێ خوە ژ دەستدا".\nBy پرس میدیا at 7:20:00 PM